Les empreses i els emprenedors de Burjassot rebran formació en línia des de l’àrea de comerç – RiberaTV\nLes empreses i els emprenedors de Burjassot rebran formació en línia des de l’àrea de comerç\nL’Ajuntament de Burjassot, en aquesta ocasió des de la Regidoria de Comerç, dirigida per Rosa Coca, i des del servei de Promoció Econòmica de CEMEF SLU, continua ajudant als seus veïns i veïnes al fet que adquirisquen competències digitals que els capaciten per a la integració de les noves tecnologies en els seus negocis.\nAmb aquest objectiu, la citada regidoria, a través dels tècnics de CEMEF, l’empresa pública dependent de l’Ajuntament, posarà en marxa diferents accions formatives gratuïtes i on line, aquesta vegada enfocades per a empreses i emprenedors burjassotenses als quals es vol ajudar perquè puguen promocionar els seus negocis a través de mitjans socials, el seu treball i la comunicació en xarxa.\nLa formació començarà el mes de novembre, amb el curs de Contractació pública. Mesures per a fomentar la participació de les Pimes en els contractes de les entitats locals. El curs constarà de tres jornades que es desenvoluparan els dies 5 i 19 de novembre i el 10 de desembre. En tots els casos, de 16.00 a 17.00 hores.\nPer a inscriure’s en el curs, que s’impartirà a través de la plataforma Zoom, s’haurà d’emplenar el formulari creat a aquest efecte i, una vegada comprovat que s’ha realitzat de manera correcta, es remetran les instruccions als participants perquè realitzen la connexió els dies del desenvolupament del curs que està dirigit a empreses Pimes, autònoms, professionals del sector empresarial, gestories, assessories i aquelles persones que, no pertanyent a aquests àmbits comercials, també estiguen interessades a realitzar el curs.\n“Tota ajuda que puguem brindar als nostres comerços, empreses i emprenedors, i més en aquest moment de pandèmia, és poca. Aquests cursos volen, abans de res, que el nostre teixit comercial s’adapte a les noves necessitats socials”, en paraules de l’Alcalde de Burjassot, Rafa García. “Anem posar tots els nostres recursos a la disposició del nostre comerç i, la formació en competències digitals creiem que, donada la nova normalitat que ens està tocant viure, és fonamental per a tots ells”.\nOrganitzat des de l’Ajuntament de Burjassot, a través de CEMEF SLU, el curs compta amb la col·laboració del Ajuntament de Riba-roja de Túria.\nLes empreses i els emprenedors de Burjassot rebran formació en línia des de l’àrea de comerç added by Ribera Televisió on 29 octubre, 2020


Aquest cap de setmana tindran lloc les Ciberjornades , que organitzen el Consell de Joventut de les Illes Balears i el Consell de Mallorca. Tindran lloc avui divendres horabaixa (dia 13) i tot el dissabte 14 de març a la Granja Escola Jovent (Camí Vell de Bunyola, Palma). Els...\nVos convido a escoltar i veure aquest vídeo , un fragment del taller que 00podcast va impartir a la Sala de Cultura d'Eivissa el dia 29 de gener, en el marc de les activitats paral·leles de l'exposició Identitat digital: i tu qui ets a Internet? amb les que es volia aprofundir en diversos...\nFoto realitzada per Gerardo Ratto . Els dies 22, 23, 29 i 30 de gener es varen realitzar visites guiades i tallers de podcast i videocast per a nou grups d'escolars eivissencs procendents del centres educatius següents. En total han passat prop de 200 escolars i una dotzena de...\nFoto per gentilesa d'AureA Memotech Ja finalitza el curs de formació del professorat " Second Life i altres metaversos: aplicacions educatives dels mons virtuals " (30 hores de durada, 8 de les quals són presencials) que entre el dia 2 de novembre i al 30 de gener s'ha desenvolupat...\nDarrerament, l'exposició Identitat digital ha estat ben present als mitjans de comunicació eivissencs. Aquí podeu escoltar una entrevista a Margalida Castells, comissària de l'exposició, en el programa Enmig dels freus , d'IB3 Ràdio Eivissa. Divendres 23, Tomeu Mut va ser entrevistat en...


Publicado el 3 - 6 - 2007 en Levante - EMV\n...I ara què?\nDoctor en Biología y miembro de Acció Ecologista-Agró\n“En referència al País Valencià i a la seua sostenibilitat ambiental, s'han encés ja tots els llums rojos d'alarma. Estem molt prop d'un punt de no-retorn, sobrepassat el qual, l'actual crisi crònica aflorarà en múltiples manifestacions agudes amb profundes implicacions econòmiques, socials, polítiques i institucionals”. La situació del País Valencià 2007. Ricardo Almenar et al. A la premsa.\nDes que el col·lectiu Terra Crítica va començar a publicar articles en aquest diari, s'han tractat gran quantitat de temes que quasi sempre venien a alertar-nos sobre alguna cosa que s'estava fent malament en la gestió pública valenciana; des d'aspectes ambientals, culturals, patrimonials, serveis públics, etc. Els darrers articles publicats, en les setmanes prèvies a les eleccions passades, tenien un to realment preocupant i dibuixaven un difícil futur per al País Valencià, cas de no canviar de política general.\nEn documents recents, com l'esmentat en la capçalera, referit als darrers indicadors ambientals valencians, també es mostra una visió realment crítica i dolorosa de la realitat valenciana. En aquest text figuren advertències dramàtiques sobre la necessitat i urgència de canvis en les actuacions polítiques, amb frases de resum i valoració tan fortes i contundents com la que he seleccionat.\nHan passat les eleccions i el canvi polític que molts esperaven i que algunes enquestes anunciaven no s'ha produït. Difícilment podem esperar canvis importants del proper govern autonòmic del PP, partit que sembla que s'ha vist reafirmat i premiat per la seua línia d'actuacions. Així que, si descartem un canvi significatiu de directrius polítiques i, al mateix temps, ens reafirmem en la gravetat del diagnòstic esbossat des d'aquestes pàgines, resulta comprensible l'angoixa i la urgència en trobar respostes a la pregunta que dona títol a aquestes reflexions.\nPrimer que res cal recordar una obvietat: l'actuació institucional no és l'única acció política possible. Ben al contrari, les intervencions públiques (i per tant polítiques, en un sentit ampli de la paraula) de la societat civil són indispensables en qualsevol cas. També en el cas d'haver-se produït un canvi polític seria necessari animar i comptar amb l'actuació política individual i col·lectiva dels ciutadans, mitjançant totes les fórmules vàlides: opinant, ensenyant, difonent, convencent, pleitejant, manifestant-se, documentant-se..., aquestes actuacions són ara més necessaries i urgents que mai. Els partits de l'oposició, humilment, amistosa i respectuosament, faran bé en acostar-se a aquests ciutadans i brindar-se a treballar colze a colze, no per a guanyar les properes eleccions, sinó per al dia a dia, per a emprar més profitosament les institucions al servei dels ciutadans. Açò sempre ha estat necessari, però massa vegades les entitats cíviques s'han vist abandonades, oblidades o, pitjor encara, manipulades, emprades o tergiversades per alguns partits. Restablir la confiança, retrobar vies de comunicació i acció conjunta, serà essencial.\nPer la seua banda, les organitzacions socials també hauran de bregar, com puguen, per créixer i aglutinar més suports. Caldrà donar exemple no sols de lluita revindicativa, sinó d'imparcialitat, seriositat, fiabilitat i constància. També aquestes entitats han de trobar fórmules millors per comunicar i connectar amb la gran majoria dels ciutadans que, lamentablement, no formen part de cap associació o, com a màxim, són socis d'un club esportiu o d'una comissió festera.\nEls partits de l'oposició tenen pocs recursos, pocs efectius, pocs instruments d'actuació..., si ho comparem amb el partit hegemònic; però també és cert que estan presents en molts ajuntaments, a les Corts, a les diputacions, en molts òrgans decisoris...; en minoria quasi sempre, però estan, i tenen mecanismes útils i potents en les seues mans. No sempre s'han emprat a fons tots els recursos disponibles. Segurament, amb els mateixos mitjans (sense descuidar la possibilitat i l'objectiu de créixer) es poden fer més coses. Cal, ja s'ha dit, renovar els discursos, el llenguatge, buscar nous canals de comunicació amb la societat, escoltar més, trobar noves estratègies... i, sobretot, no esperar als pocs mesos abans de les eleccions.\nCaldrà fer aquestes reformes, canvis i millores, des d'ara mateix i fer que funcionen tots els dies; la política es fa cada dia i no únicament el dia de les votacions o durant la campanya electoral. S'ha de saber connectar millor tot l'any, tota la legislatura i els ciutadans han de conèixer millor les propostes i els arguments dels partits... i sobretot han de percebre, amb fets, amb fets clars i rotunds, que hi ha diferències entre uns i altres. Que hi ha molta gent honrada fent política, que hi ha gent que acompleix les promeses i els compromisos, que es pot actuar d'una manera diferent, que hi ha alternatives realistes i possibles, i no sols una negació de l'altre. Els ciutadans han d'arribar al convenciment que abstenir-se és inútil i que anar a votar paga la pena.\nPer acabar, especialment per les forces més menudes, hi ha una altra obligació (que també vindria bé per a tots). Cal superar el sectarisme, l'excessiu partidisme. No pensar únicament en clau interna, no centrar-se excessivament en els propis interessos. L'objectiu ha de ser més ampli. Entre altres coses perquè els possibles votants superen en molt, en uns quants ordres de magnitud, el nombre de militants dels partits. Molts dels potencials votants tenen poc interés en els problemes interns dels partits i veritable preocupació pels problemes i objectius compartits. Quan uns partits anteposen sempre els seus interessos, són massa agressius contra altres, abusen de l'oportunisme, canvien d'estratègia per interessos només interns, o quan actuen contradictòriament amb el que diuen... la ciutadania (almenys una part) ho capta, i normalment no s'il·lusiona amb aquestes actituds. Tot el contrari.\nDemà mateix cal posar-se a treballar. La col·laboració, la confluència, el respecte als ciutadans i les seues associacions i escoltar els seus plantejaments seran bones fórmules de fer política tots els dies... i d'anar preparant les properes eleccions.


Gran VIIa Festa de la Benzina. - cotxesclassics.cat\nGran VIIa Festa de la Benzina.\n3 juliol, 2018 admin 2018 1\nAquest cap de setmana passat, Diumenge dia 1 de juliol, es celebrà la VIIa festa de la Benzina.\nEl que va començar fa uns anys com una petita exposició dels veïns de Barberà de la Conca, convertida en tota una trobada comarcal anual de referència.\nEn pocs anys s’ha convertit en la trobada de Referència a la Conca de Barberà, amb més inscrits any a any.\nI si alguna cosa te la Festa de la Benzina, és les ganes de fer comarca. Cada any, els organitzadors porten als inscrits a indrets poc concorreguts de la conca. Es va començar a Vilaverd, seguit de Forés, Vallespinosa, i aquest any a tocat Vallfogona de Riucorb. Una forma de montar dues exposicions al mateix dia, fent gaudir a dos pobles per any!\n6a Festa de la Benzina. Barberà de la Conca\nVIIa Festa de la Benzina.\nTal com dèiem, dos pobles cada any. Aquest any, Barberà de la Conca i Vallfogona de Riucorb.\nA les 9 del matí tothom era citat a la plaça del Sindicat de Barberà de la Conca, davant de la Agrobotiga de la Agrícola de Barberà. Cotxes arribats d’arreu si feren cita. Pràcticament una seixantena de vehicles s’hi van exposar. Esmorzar, entrepà per tothom per agafar energia. A les 10, hora de sortida de la comitiva.\nLa ruta, com sempre, per carreteres divertides on poder gaudir dels paisatges diversos de la Conca de Barberà. Barberà de la Conca-Sarral-Rocafort de Queralt-Conesa i final a Vallfogona de Riucorb.\nA Vallfogona de Riucorb, els esperava l’Alcalde de la Localitat per organitzar la zona de exposició dels vehicles. Al costat de la Piscina Municipal quedaren tots aparcats per que els veïns poguessin passejar i veure les joies exposades entre remullada i remullada a la piscina. Aquestes tres joies, dels amics del Club de Vehicles Històrics de Lleida no van faltar a la cita, Karmann Type 4, Fiat 1500 Cabriolet i Volvo!\nVisita guiada per el propi Alcalde pels carrers i església de Vallfogona de Riucorb. No va faltar el carrer de Johan Cruyff! Al acabar la visita, d’un bon aperitiu van poder gaudir cortesia del Ajuntament de Vallfogona de Riucorb.\nA la una puntuals, ruta de tornada cap al punt de origen. Aquesta ruta, incloent-hi pistes forestals, dugue a la comitiva per Passanant i Belltall-Forés-Sarral-Barberà de la conca.\nUn cop allà, vehicles exposats davant de la Agrobotiga. Entrega de records i copa de cava cortesia de la Agrícola de Barberà.\nPer uns quants la jornada acabava aquí. Per els altres, dinar de germanor a la mateixa localitat.\nUna gran VIIA Festa de la Benzina. Una petita festa, que s’ha fet gran i que el públic gaudeix i repeteix.\nLa organització vol agrair a tots els participants, i als clubs Històrics i Club de Vehicles Històrics de Lleida per no fallar-nos cap any! També als col·laboradors i patrocinadors, Ajuntament de Barberà de la Conca i Vallfogona de Riucorb, Tallers SAMI, Agricola de Barbera SCCL, Amorós Fusters, Històrics i cotxesclassics.cat, sense ells nos seria possible.\nI per l’any que ve, l’organització comenta, que serà sonada!\nQue per molts anys es pugui anar celebrant!!!\nFotografies: Toni Pomes, Jaume Amorós, Fer Guilló i pròpies.\nFesta de la Benzina\nDescobreix la APP Segueix la Festa!\nCuriositats: Spohn i el seu Convertible 1957.\nJordi RIERA PALMES\n3 juliol, 2018 en 11:00\nM’ho vaig passar molt be i vaig disfrutar amb el recorregut i les visites, m’ha agradat molt l’ambient de tots i el companyerisme drls organitzadors, enhorabona procuraré que res m’impedeixi tornar l’any que be a la vostre,nostre festa de la benzina.\nForça salut i benzina


La Ganxet Pintxo de Primavera acollirà 43 establiments participants | Diari de Tarragona\nLa Ganxet Pintxo de Primavera acollirà 43 establiments participants\nLa ruta de tapes celebra la catorzena edició i es farà del 5 al 15 d'abril\n26 de Marzo de 2018 - 11:23 hs\nJaume Batista, Montserrat Caelles, Víctor Perales, Isaac Sanromà i Maria Dolors Sardà. Foto: Alfredo González.\nLa ruta de tapes Ganxet Pintxo de Primavera celebra la seva catorzena edició amb un total de 43 establiments de restauració participants, quatre dels quals elaboraran menú de tapes: Capsa Gaudí, El Círcol, Més que tapes i Vermuts Rofes Restaurant.\nLa cita pels amants de la gastronomia es durà a terme del 5 al 15 d'abril i el preu per tapa es mantindà en els 2,50 euros d'edicions anteriors. L'import inclou el pintxo i el quinto o canya d'Estrella Damm.\nLa ruta pels amants del pintxo mantindà el preu de 2,50 euros, import que inclou tapa i quinto o canya Estrella Damm\nSegons ha remarcat el president de la Cambra de Comerç de Reus, Isaac Sanromà, a la roda de premsa de presentació d'aquest dilluns, "tot i que la ruta conserva moltes característiques d'edicions anteriors, seguim apostant per obrir-nos a la ciutadania amb diverses iniciatives de caire esportiu, solidari i didàctic".\nLa festa d'inauguració es farà el proper dijous 5 d'abril a l'espai de la Llotja a la plaça Prim a les 20 hores.\nReus, ciutat europea de l'esport 2019\nLa patinadora Laia Lloses serà la imatge d'aquesta edició i representa l'eix temàtic principal de la ruta. Ella serà l'encarregada de presentar l'esdeveniment i suposa, segons ha afegit Sanromà, "una de les iniciatives per sumar-se a la candidatura de Reus, ciutat europea de l'esport 2019".\nVal a dir, que l'esport serà també clau en altres activitats paral·leles de la Ganxet Pintxo Primavera, ja que també col·laboraran en la difusió de la Cursa Grup Oliva 'Herois per l'Alzheimer'. Es tracta d'una prova solidària que pretén donar ressó a la cursa, promoguda pel Grup Olivar pel proper diumenge 22 d'abril. Per a més informació, visiteu el web http://www.cursagrupoliva.com/.\nLa Ganxet Pintxo Primavera, ja que també col·laboraran en la Cursa Grup Oliva 'Herois per l'Alzheimer'\nL'objectiu principal d'aquesta iniciativa és donar visibilitat a la tasca que du a terme l'Associació d'Alzheimer Reus i Baix Camp, la qual recaptarà els fons per aconseguir més recursos.\nLa regidoria d'Ensenyament i Política Lingüística també col·labora en la ruta de tapes amb la continuitat de la Ganxet Llengua, una premi que atorga el Centre de Normalització Lingüística (CNL) en el marc de la sensibilització en l'ús de la llengua catalana en els establiments. Aquest guardó premia aquells llocs que han destacat en retolació i ús de la llengua en l'atenció dels clients.\nLa ruta de tapes també recupera la col·laboració amb el CF Reus Deportiu i en aquesta edició a través de les xarxes socials de la Ganxet Pintxo, sortejaran 50 entrades dobles per assistir al partit entre el CF Reus i el Cadis, un cop s'hagi acabat la Ganxet Pintxo, el dia 15 d'abril.\nA la ruta també se sortejaran 50 entrades dobles per veure el partit entre el CF Reus i el Cadis\nEls clients que participin a la Ganxet Pintxo també podran votar les millors tapes pel mètode tradicional. De fet, es lliuraran tres premis populars que atorgaran els clients per votació popular, tres premis professionals i el premi Damm a la millor tapa que millor marida amb cervesa.\nVal a dir, que els guanyadors de la ruta tindran l'oportunitat de participar al certamen 'La millor tapa de l'any', que organitza Estrella Damm amb les millors creacions de les rutes que coordina arreu de Catalunya.\nLa tapa 'Flaps Pintxo' és la creació gastronòmica que ha presentat Flaps Cafè. Foto: A. G.\nEl Aeropuerto de Reus recibe un 20% más de viajeros este noviembre respecto al de 2017


Els musclos d’aigua dolça | Emporion\nEls musclos d’aigua dolça\nFormacióMedi Ambientnúm. 38 -febrer- 2010\nper Arnau Llos Casadellà\t el febr. 24, 2010\nHe fet un treball de recerca a l’IES Montgrí sobre els musclos de riu del Baix Ter. M’he documentat sobre els possibles bivalves que podria trobar i les seves característiques principals. He tingut la col·laboració de diferents experts i assessorament de professors de l’UdG.\nDesprés d’un intens treball de camp he localitzat les següents espècies:\nPotomida littoralis: closca de color bru fosc,que pot mesurar fins a 8 cm. Espècie autòctona en franca regressió. Només he trobat closques, algunes d’individus morts recentment.\nUnio mancus: closca ovalada de color variable, de groc verdós a vermellós, que pot mesurar fins a 11 cm. Espècie autòctona en regressió. L’he trobat però amb escassa població al riu Ter i als recs dels marges dret i esquerre.\nAnodonta anatina: closca allargada i ovalada, de color bru o verdós. Pot mesurar fins a 20 cm. Espècie autòctona en regressió. Trobada al Ter i als recs dels marges dret i esquerre.\nAnodonta woodiana: closca arrodonida, de clor rogenc o bru fosc. Pot mesurar fins a 30 cm. És originaria d’Àsia Oriental, citada per primer cop al Baix Ter el 2009. Espècie al·lòctona en expansió. Es troba abundantment al Ter i als recs del Baix Ter.\nCorbicula fluminea: aspecte de curculla i pot mesurar fins a 4 cm. Originada del sud-est asiàtic. Es localitza al riu Ter i als recs dels dos marges, també en canals pavimentats. Es considera una espècie invasiva per la seva gran capacitat de reproducció.\nEls musclos de riu filtren l’aigua i poden ajudar a mantenir l’equilibri als ecosistemes on viuen. Els autòctons són espècies protegides i formen part del patrimoni del futur Parc Natural del Montgrí, Medes i Baix Ter.\nEls rius i recs del Baix Ter són imprescindibles per a la supervivència i desenvolupament d’aquests musclos. Per tant cal que hi corri l’aigua i es conservin en bon estat.\nAgraeixo a Gent del Ter la campanya de conscienciació de la protecció dels recs i de la seva biodiversitat.\nArnau Llos Casadellà 1 posts


Zonasec » Art\nOriol Adán / Amb diversos tallers i visites a diferents museus de la ciutat, els participants treballen activament i els ajuda a millorar la seva autoestima\nLa primera pedra del que ara es coneix com a Susoespai, Creació i Salut … Llegir\nAnna Pruna / Tallers, cinema i especialitats culinàries\nEn ple Poble-sec, al carrer de Tapioles, 53, hi ha un local amb sostres alts i olor a fusta on abans hi havia una fàbrica de paraigües. Fa sis mesos va aterrar-hi … Llegir\nDes de finals d’abril el Poble-sec compta amb una nova galeria d’art. Es tracta d’Àcid Sufúric, un projecte que han emprès l’artista plàstic Miguel Angel Pascual i la historiadora de … Llegir\n@pruna_ana / Nova galeria d’art al Poble-sec.\nEl barri compta amb un nou espai artístic al carrer de Ricart. Es tracta de la Projekteria [Art Gallery], batejada amb aquest nom “ja que originàriament era un espai per fer projectes … Llegir\n@pruna_ana / Psico-Art és una entitat sense ànim de lucre amb seu al carrer de Vila i Vilà. Un projecte a cavall entre educatiu i sanitari “on es treballa principalment la dansa per a persones amb discapacitat, infants, joves i … Llegir\n@pruna_ana / Ja han passat dos anys des que la galeria d’art del carrer Margarit va obrir les seves portes. A dia d’avui, segons explica la seva comissària, Rebeca Méndez, l’espai s’ha integrat perfectament al barri: “Hem comptat amb l’obra … Llegir\n@pruna_ana / Ja fa quatre anys que Coco y Pincel, al Passeig de l’exposició 60, va obrir les seves portes de la mà de Blanca Navas, una artista i mare que … Llegir\nLa Mostra de Tallers Oberts s’ha repartit per 17 punts del barri, des del Passatge Prunera fins al carrer Puig i Xoriguer… Llegir\nEspai Pedreres, art sense fronteres\nLa Flor i la Diana impulsen un nou espai comunitari al carrer Pedreres per enfortir el coneixement mutu entre els veïns\n@molina_jordi / Després de set anys al capdavant del Bar Zodíaco, al carrer Blai, la Flor se sentia menys … Llegir\nLa sensibilitat artística de Persico i Ibáñez ha estat clau pel concert


ACAMINAR TRAVEL - Cap d'Any a Lanzarote\nCap d'Any a Lanzarote i La Graciosa\nDel 26 desembre a l'1 de gener de 2019. VOLS DIRECTES DES DE BARCELONA\nFotos de Setmana Santa 2017\nUn dia a l'illa de la Graciosa\nITINERARI: caminarem pels llocs més interessants de l'illa. Veurem el Parc de Timanfaya, La Geria, La Caldera Blanca, Els Penya-segats de Famara, etc.\nDia 26 de desembre: Vol directe a les 12:45, des de Barcelona, amb arribada a Lanzarote a les 15 hores. Trasllat a l'hotel 3* de Arrecife i visita de la ciutat\nDia 27: Des de Mancha Blanca, anirem fins a la fascinant Caldera Blanca, on podrem passejar-nos per la part superior del cràter. D'aquí, anirem a visitar el Centre d'informació del Parc Nacional de Timanfaya i seguidament farem un recorregut en bus per la zona super protegida del PN on només s'hi pot entrar an Bus.\nDia 28: Volcà Corona i Mirador del Río. Aquesta bella excursió es fa a la zona nord de Lanzarote. Sortirem de la ciutat de Ye i pujarem al cràter del volcà de la Corona. Vistes precioses de les vinyes i els espectaculars fluxos de lava refredats, coneguts com Malpais. Ofereix impressionants vistes de les costes est i oest de Lanzarote. Seguidament farem un itinerari circular per l'espectacular Mirador del Río. Opcional: visita del tub volcànic subterrani dels "Jameos del Agua i Cueva de los Verdes". Temps estimat de visita: 1 h. Entrada: 9 €.\nDia 29: Penya-segat Famara - Vall de les mil Palmeres - Penyes del Chache. El nostre camí ens porta pels penya-segats de Famara, meravella natural. Aquesta enorme paret de roca de més de 500 metres per sobre del nivell del mar té una distància de 22 quilòmetres al llarg de la costa nord-oest. Gaudirem de vistes excepcionals de l'arxipèlag de Chinijo. També creuarem la vall de les Mil Palmeres i el municipi de Haria. A partir d'aquí pujarem 300 metres fins a les Penyes del Chache 675m, punt culminant de l'illa.\nDia 30: Illa de La Graciosa. Ens desplaçarem al Nord de l'illa, fins a Orzola, on el vaixell ens portarà a La Caleta del Sebo, poblet coster de l'Illa de La Graciosa. Per camins solitaris arribarem a la meravellosa Playa de Las Conchas i pujarem a la Montaña Bermeja de 154m, amb immillorables vistes de l'Illa Montaña Clara.\nDia 31: Sud de l'Illa, Playa del Papagayo. Sortirem del municipi meridional de Playa Blanca, cap a la Playa del Papagayo, passant per la Playa de las Mujeres i la del Pozo. Seguirem fins a la Punta sud o del Papagayo, amb bones vistes de l'illa de Fuerteventura.\nDia 1 de gener: Aquest dia farem una bonica caminada per la zona de vinyes de La Geria, on el paissatge ens fascinarà. Sembla un jardí, on l'home ha excavat cada forat del lapilli de les erupcions per plantar-hi els ceps i els ha resguardat amb murs de pedra. A les 15:35 vol fins a Barcelona on hi arribarem a les 19:30.\nALLOTJAMENT: En Hotel de 3*. En habitació doble. També possibilitat d'habitació individual.\nPREU PER PERSONA INCLOSOS ELS VOLS DIRECTES BARCELONA - LANZAROTE: 1150 € compartint habitació doble. Suplement habitació individual: 190 euros (consulteu disponibilitat). Aquest suplement només es paga si es demana expressament aquesta opció, no si vens sol/a però estàs disposat/da a compartir habitació amb un altre participant.\n6 nits en Hotel 3* en règim de mitja pensió. Inclou TOTS ELS SOPARS, també el del dia 31 desembre.\nAssegurança ampliada de viatge i d'accidents en muntanya, que a més cubreix la cancel·lació del viatge per motius justificats\nItinerari fet abril del 2017. Cliqueu en les fotos per veure-les més grans


Pàgina d'inici › Cultura i Societat › ÁNGEL ROS\nPosted on 11/07/2015 by Francesc Rebolledo\nÀngel Ros, alcalde de Lleida, pacta amb Ciutadans un acord de govern municipal. Aquest pacte comprèn un seguit de compromisos, per exemple el de no impulsar, ni donar suport ni subscriure la Paeria a l’ Associació de Municipis per la Independència. I també de no recolzar cap iniciativa, que “subverteixi l’ ordre constitucional ni divideixi els ciutadans de Lleida, ni tampoc penjar símbols en espais públics, això va sobretot per les estelades. A més PSC i C’s, també han pactat actualitzar el reglament d’usos lingüístics del consistori, d’ acord amb els principis de cooficialitat d’ acord amb les lleis vigents.\nSorprèn que un home com Àngel Ros, que era tingut per cap del sector sobiranista del PSC, hagi fet un pacte amb la formació d’ Albert Rivera, que no destaca per ser gaire simpàtica amb la identitat catalana, però sí amb l’ imperialisme espanyol. Cert és que l’ alcalde lleidatà està en minoria, sempre podia pactar amb partits catalans, catalanistes i esquerrans, com ERC i arribar a pactes puntuals amb d’altres formacions no esquerranes, però sí catalanes. Per això aquest pacte amb C’s, sona més a ordre vinguda des de Madrid que cap altra cosa. Per cert, la dita “actualització del reglament d’ usos lingüístics del consistori lleidatà”, en realitat es tracta d’ una modificació del reglament del català.\nRepeteixo que tot plegat, sorprèn molt en una personalitat com Àngel Ros, i aquest canvi està més en consonància amb els pactes fets pel PSOE o el PP a Espanya, que no hagi estat fet en clau catalana, i com que segur que Ros és una bona persona li dedico les paraules de Maquiavel: “…un home que en tot vulgui fer professió de bo trobarà forçosament la ruïna enmig de tants que no són bons\n‹ Els empèdocles moderns – Smithson Tennant (1803) i l’element 76 (Os) – osmi (nilsepthexi, Nsh)\nQuina educació volem? ›\n16 comments on “ÁNGEL ROS”\n11/07/2015 a les 20:35\nJo no sé escriure tant bé com Vós, com tampoc trobar sinònims suaus per a definir allò que jo penso d’aquest individu. Per tal de no esvalotar-me i no aplicar adjectius que al meu entendre es mereix aquest individu, només diré que és un hipòcrita, un botifler indecent, un aprofitat de la política, perquè de segur que no deu servir per a res més que sigui útil.\nAlgú va dir que als homes se’ls jutjarà pels seus actes, i aquest passarà per un d’aquells “a qui Roma no pagarà per traïdor”. En Duran i Lleida, queda petit al seu costat.\nQuina vergonya, vendre els símbols de Catalunya i la llengua catalana als fatxes o falangistes, per ell anar tirant de beta de la política. Maleït sia !\nBé, ja m’he descarregat.\n12/07/2015 a les 14:23\nMira Jordi, no estic d’ acord amb el que dius, gens ni mica. Àngel Ros no és botifler. Hipòcrita, aprofitat de la política? no ho sé, no el conec – ni tu tampoc- Respecte que Duran i Lleida queda poc al seu costat tampoc estic d’acord: UDC és un partit de caire confederalista – i per tant sobiranista- i el PSC és federalista, és a dir, la deriva espanyolista d’ Unió és cosa exclusiva de Duran, mentre que la posició de Àngel Ros és difícil: al seu consistori, per governar en minoria i al partit: rebent pressions des de Madrid, i des de l’aparell del PSC, de Barcelona.\n12/07/2015 a les 15:47\nNo, no conec l’Àngel Ros… ni ganes. Llavors jo pregunto. On rau la dignitat humana ? O dit d’una altra manera: Quins són els límits d’aquella dignitat per a defensar -que no vendre- els signes identitaris de Catalunya, només per tal de conservar la cadira ? Si bé que no és cosa meva ni tampoc de Vós, suposo, bé que encara que sigui de forma interna, prou que s’han afanyat els de SCC a declarar-lo “l’espanyolet de l’any”, segons un digital, i si la notícia és de fiar.\nLamento molt discrepar de Vós aquesta vegada.\n12/07/2015 a les 16:20\nJordi, vostè i jo discreparíem en molt poques coses i estaríem d’ acord en moltes altres. La dignitat humana? doncs llueix per la seva ausència, en molts aspectes, però no dimonitzem a Ángel Ros, en tot cas, critiquem-lo per un acord puntual, fruit – crec jo d’un govern en minoria i d’un partit que depèn en molts aspectes de Madrid- però hi ha moltes polítics barcelonins – de les comarques barcelonines- que han governat pactat fins i tot amb satanàs i no han estat dimonitzats com Àngel Ros. Critiquem puntualment a Àngel Ros, per aquest acord puntual.\n12/07/2015 a les 16:33\nTeniu raó, però amb matisos en la meva opinió. Que qui hi hagi pactat fins i tot amb Satanàs per assolir uns acords polítics puntuals, hi estic d’acord, però en uns moments com aquests, en què la nostra independència penja d’un fil per la mala praxi d’uns partits polítics (i no em refereixo al PSC), els quals teòricament haurien d’estar per la feina i no per la punyetera partitocràcia, només falta que ens vingui un suposat “catalanista”, arribant a acords amb aquells a qui nosaltres els independentistes podem titllar amb totes les lletres, com enemics de Catalunya, del nostre idioma i dels nostres símbols. No fotem ! Quina imatge dóna a la ciutadania, en especial als unionistes ?\n13/07/2015 a les 1:35\nJordi, estic convençut que Àngel Ros no és “un suposat catalanista”, sinó nacionalista català. Critico, en el meu article, el pacte que ha fet amb aquesta gent, però no sabem res més, no sabem si la resta de forces polítiques del consistori tenien intenció de col·laborar amb Ros o de desgastar-lo, i que plegués a mitja legislatura. Moltes gràcies per la teva aportació, sempre important\n11/07/2015 a les 20:57\nAbundant amb allò que he escrit anteriorment, ara he llegit en un digital que, Societat Civil Catalana ha proclamat aquest individu, politicastre per més senyes, com l’Ekspanyol de l’Any.\nVeig que he quedat curt amb els adjectius que li he dedicat.\n13/07/2015 a les 15:05\nPotser sí – segur si ho dius tu- però que “Societat Civil Catalana” hagi proclamat no vol dir que Àngel Ros ho hagi acceptat. Gràcies per la teva aportació, sempre important\n11/07/2015 a les 22:05\nJo no sabia què significava això de “Ciudadanos” ja que ací no hi eren. L’altre dia ca vomitar coses tan desagradable en el primer ple de les Corts valencianes que e feu fàstic. Va tractar el valencia`de “ALDEA” , que no valia per a res, etc. Em va fer l’efecte de ser una pija fatxa, parle de la filla de Punset, espanyolista i falangista repel·lent que va fer que milers de valencians se sentiren insultats. Va cremar les xàrcies social negativament a València i Barcelona. Impresentablement franquista. El que la votaren no sabien què feien. Uns estrangera que s’estrena insultant-nos. Ací en dic més:\nI he seguir en quatre tandes més. Va d’ecologista i resuta que se l’està investigant per una immobiliària que to al nom de l’home. De vergonya. Se’n va Rita i ve esta.\n12/07/2015 a les 0:17\nAquest pacte m’ha fet recordar el “leridanismo”, un moviment sorgit durant els anys 60 a Lleida que promovien que la província de Lleida passés a formar part de l’Aragó.\nEl tema va ser tant greu que fins i tot el Règim va haver de sortir a negar el pla per temor a que hi haguessin protestes.\n12/07/2015 a les 14:17\nAviam, això del “leridanismo” té moltes visions. Més que sorgit a Lleida, era fruit de polítics franquistes que seguien les directrius del règim, i concretament l’irredentisme aragonès de quedar-se amb les comarques lleidatanes. No obstant, el “lleidatanisme”, no el del franquisme sinó el d’ara, té una altra vessant: les comarques lleidatanes tenen una especificitat: no són mediterrànies sinó continentals pel que fa al clima i el terreny. També hi ha un cert centralisme barceloní que construeix infraestructures a BNC, i en canvi a les terres lleidatanes cada cop manquen més\n12/07/2015 a les 15:03\nLògicament jo parlava del “leridanismo” dels anys 60, del franquista, és clar, aquest fenomen com el del lerrouxisme ha reviscolat al nostre país, i sembla que s’han hibridat.\nEt reconec que BCN, jo sóc barceloní, afecta tot Catalunya, el pes de Barcelona ciutat i tota la seva àrea metropolitana afecta tot el país, degut a que concentra el gruix de la població. Lleida té raó a queixar-se i dret a sentir-se oblidada.\nÀngel Ros s’ha equivocat pactant amb els lerrouxistes però no és més que una mostra de la deriva del PSC des de que en va prendre el control en Pere Navarro i ara en Miquel Iceta. El PSC s’ha entregat a C’s.\n12/07/2015 a les 16:05\nD’acord, et referies al “leridanismo” dels anys 60. Barcelona és cap i casal de Catalunya, però sense Catalunya, Barcelona no podria tirar endevant. Estic d’acord amb tu que Barcelona té molta població, i les comarques lleidatanes en tenen poca, però això anira a més, si no es creen infraestructures a ponent. És allò de l’equilibri territorial, no? se’n parla molt, se n’hauria de parlar més. S’hauria de parlar de la línia de tren Lleida-Manresa-Barcelona, totalment obsoleta i només viable de Lleida a Cervera, i caldria crear una altra línia de Lleida- Mollerussa fins a Igualada, i d’ Igualada fer transbord amb els FCGC. Caldria crear el canal Segarra-Garrigues, i donar aigua a aquestes dues comarques, i no es fa. I moltes coses més, que fan que el territori lleidatà, crea molts recursos que són necessaris a Barcelona ciutat.\n12/07/2015 a les 14:41\nUna altra cosa, això del “leridanismo” va existir, cal dir en honor a la veritat que no va quallar entre el poble i la gent de les comarques ponentines, que va ser producte d’ una dictadura, i no de la gent lleidatana de l’època. El que sí cal recordar – i valorar- és que durant la dictadura, bona part de la burgesia barcelonina es va passar a parlar en castellà – i conseqüentment a abandonar el català- perquè feia més “elegant” – creien- en canvi a les comarques lleidatanes és on van romandre més fidels a la llengua catalana.\n12/07/2015 a les 9:45\nMentre el PSC no s’independitzi del PeSOEspañol suposo que coses com aquesta, segurament com dius ordres de la central (sinó, no s’entén), continuaran passant. Entenc que això contribuirà encara més a la davallada del PSC ja que és molt difícil que un català d’esquerres pugui entendre pactes com aquest, per molts cops que li ho expliquin.\n12/07/2015 a les 14:12\nJo sempre he tingut a Àngel Ros per un home que pertany a un partit que passa per força incoherències, però un català de soca-rel i catalanista. Crec que és això, però potser hi ha coses que no sabem, com per exemple si l’alcalde de Lleida – Paer en cap, com se li diu- ha intentat pactar amb d’altres partits de caire més català però no han donat el seu fruit. Gràcies per la teva aportació


L’alumnat del programa de Seccions Europees participa a dos intercanvis lingüístics: un que es realitza a 3r ESO i un altre que es realitza a 4t ESO. Considerem que els intercanvis lingüístics són un element fonamental del programa de Seccions Europees i un gran impuls a les competències lingüístiques dels alumnes, a més d’oferir-los la possibilitat de viatjar a França i de conviure amb una família francesa.\nL’intercanvi lingüístic consta de dues parts. La primera part consisteix en l’estada dels alumnes espanyols a França durant 8 dies, acollits per una família francesa. A la segona part, els alumnes espanyols i les seves famílies acullen els alumnes francesos també durant 8 dies.\nTant a l’anada com quan rebem els alumnes francesos, l’intercanvi s’organitza de la manera següent: els dies laborables, al matí, tots els alumnes –espanyols i francesos– fan activitats de coneixement de la cultura i del medi natural fins l’hora de finalització de les classes. L’horabaixa i els caps de setmana, els alumnes estan amb les famílies d’acollida.


Afegeix disposició transitòria Sisena , article 6 bis , 8 Apartat 6 , 9 Apartat 1.d bis , disposició addicional Cinquena , Quarta , Setena , Sisena de la\tLLEI 3/2008, de 23 d'abril, de l'exercici de les professions de l'esport.\nAmb data del 2 de maig de 2008 es va publicar en el Diari Oficial de la Generalitat de Catalunya la Llei 3/2008, del 23 d’abril, de l’exercici de les professions de l’esport, que regula els aspectes bàsics de l’exercici d’aquestes professions a Catalunya, estableix d’una manera expressa quines són, determina les titulacions necessàries per a exercir-les i atribueix a cada professió el seu propi àmbit funcional general.\nArticle 1. Modificació de l’article 1 de la Llei 3/2008\nArticle 2. Modificació de l’article 2 de la Llei 3/2008\nArticle 3. Addició d’un article, el 6 bis, a la Llei 3/2008\nArticle 4. Addició d’un apartat, el 6, a l’article 8 de la Llei 3/2008\nS’afegeix un apartat, el 6, a l’article 8 de la Llei 3/2008, amb el text següent:\nArticle 5. Modificació de l’article 9 de la Llei 3/2008\nArticle 6. Addició d’una disposició addicional, la quarta, a la Llei 3/2008\nArticle 7. Addició d’una disposició addicional, la cinquena, a la Llei 3/2008\nArticle 8. Addició d’una disposició addicional, la sisena, a la Llei 3/2008\nArticle 9. Addició d’una disposició addicional, la setena, a la Llei 3/2008\nArticle 10. Modificació de la disposició transitòria tercera de la Llei 3/2008\nArticle 11. Addició d’una disposició transitòria, la sisena, a la Llei 3/2008\nArticle 12. Modificació de la disposició final setena de la Llei 3/2008\nArticle 13. Modificació de la disposició final vuitena de la Llei 3/2008\nPrimera. Referències als animadors o monitors esportius professionals i als entrenadors professionals\nSegona. Professionals dels centres d’immersió\nTercera. Compliment de l’Acord marc del 2008 de col·laboració entre la Unió de Federacions Esportives de Catalunya i el Departament de la Vicepresidència\nPalau de la Generalitat, 14 de maig de 2015


Un taller de les Preses troba la solució al problema d’aconseguir mampares de protecció per les botigues – elgarrotxi.cat\nUn taller de les Preses troba la solució al problema d’aconseguir mampares de protecció per les botigues\n10 Maig, 2020 Redacció GARROTXA 0\nEn les últimes setmanes s’ha disparat la demanda de metacrilat per la fabricació de mampares de protecció contra el contagi de la COVID-19 per a botigues. De resultes d’aquesta demanda els terminis d’entrega son llarg. Un taller creatiu de fabricació digital Can Make situat a les Preses ha ideat un sistema més ràpid i senzill per tenir una protecció a les botigues. Es tracta d’una mampara de cartró que es va dissenyar i desenvolupar en 24 hores i que ja està a punt de comercialitzar.\nSegons els seus creadors, són proteccions “low cost” de cartró, reciclables, fetes a la Garrotxa i esperen que resolguin els problemes de molts botiguers que necessiten aquesta protecció per atendre al públic. Pots veure fotos i vídeos aquí baix.\nAhir se’ns va acabar el poc metacrilat que teníem en estoc, i els terminis d’entrega són llarguíssims! Una situació inèdita. 🤯 Al llarg d’aquests dies hem parlat amb molta gent preocupada, que necessita protegir els seus negocis i no els podem ajudar. Ahir li vaig dir a la Mireia: “se’ns ha acabat el metacrilat i ja no podem fer proteccions” i em va contestar : “les hauras de fer de cartró”. 🤭 Aquesta nit hem fet el disseny, aquest matí hem desenvolupat un prototip funcional i ja ho tenim a punt per comercialitzar 🙌 Són proteccions low cost de cartró, reciclables, fetes a la Garrotxa, que esperem que resolguin els problemes de molta gent. El plàstic d’aquests prototips és el dels envasos de les pizzes de @casa_tarradellas! Què en penseu? Feu-nos arribar les vostres idees, ara és el moment! 💪 #fuckcovid\nA post shared by Can Make | Ingènerum (@canmake.cat) on May 9, 2020 at 4:33am PDT\nLes trucades al servei contra la violència masclista s’han incrementat un 88% en confinament\nTens un petit negoci i els vols promocionar gratuïtament per internet fins al 30 de juny?


Catalunya sota les bombes | Arkpadoc SCP\n← Commemoració del 72è aniversari del bombardeig de la Garriga\nNova visita guiada a Sant Pere Màrtir →\nPàgina d'inici » Notícies » Catalunya sota les bombes\nPosted on 31 gener 2011 by arkpadoc\nEl passat divendres 28 de Gener, la professora de la UB i doctora en Història Paola lo Cascio va ser la ponent en la xerrada “Catalunya sota les bombes” coorganitzada per Arkpadoc SC i l’Àrea de Patrimoni de l’Ajuntament de la Garriga. Emmarcada dins els actes de commemoració del 72è aniversari del bombardeig que patí la Garriga durant la Guerra Civil, l’acte versà sobre les característiques i efectes dels bombardeigs als que es veié exposada la població civil. La doctora lo Cascio va explicar la importància que tingué el control de la illa de Mallorca des de gairebé l’inici de la Guerra, esdevenint la seu de les forces aèries franquistes que colpejaren el litoral català. Així mateix mostrà el paper determinant de les tropes italianes en aquests atacs.\nPúblic present a Can Raspall, seu de la xerrada\nPer altra banda, la doctora lo Cascio incidí en les diferents tipologies de bombardeigs, les reaccions que ocasionaren i els greus efectes -tant en nombre de víctimes com en disminució de la moral de la ciutadania- que tingueren en el dia a dia de municipis i ciutats com Barcelona, Tarragona, Figueres, Granollers o la Garriga mateix.\nL’acte es completà amb el visionat de mapes, imatges i una gravació propagandística de la pròpia aviació italiana que defensava com a legítima la seva lluita contra el bàndol republicà. Les intervencions del públic posaren el punt final a una xerrada que contextualitzà de manera planera però documentada una temàtica que, malauradament, segueix vigent en molts conflictes actuals.\nDes d’Arkpadoc SC volem agrair als assistents i a la ponent l’interès de les seves reflexions.\nLa professora de la UB Paola lo Cascio


Mèteo Sant Fost : El febrer de 2012 ha estat fred o molt fred\nEl febrer de 2012 ha estat fred o molt fred\nEl Servei Meteorològic de Catalunya qualifica el mes de febrer de 2012 com a fred a gran part del país, i de molt fred a àmplies zones del Pirineu, de la plana de Lleida, Catalunya Central, la Serralada Prelitoral i litoral Central i Nord. Cal remarcar les parts més elevades de la Val d’Aran, on les anomalies han estat per sota dels -5 ºC.\nPluviomètricament, el mes de febrer ha estat sec o molt sec a gran part del país, a excepció de l’extrem nord-occidental del territori, on el febrer s’ha presentat normal i, fins i tot, plujós a les parts més elevades de la Val d’Aran i Pallars Sobirà.\nL’hivern climàtic (mesos de desembre, gener i febrer) ha vingut caracteritzat per un bloqueig anticiclònic que ha inhibit l’aparició de precipitacions generals i amb un totals pluviomètrics escassos a la major part del país. Contràriament, les anomalies tèrmiques (diferències de la temperatura mitjana mensual respecte a la mitjana climàtica mensual) han tingut una alta variabilitat segons el posicionament del bloqueig. D’aquesta manera, el desembre i gener van estar marcats per un bloqueig anticiclònic sobre l'Atlàntic donant un flux d'oest a est, que va provocar una anomalia tèrmica positiva a Catalunya. El febrer, en canvi, ha estat marcat durant la primera quinzena del mes per un bloqueig anticiclònic de caire siberià, amb un flux del nord-est que va injectar sobre Catalunya una massa d’aire molt freda procedent de l’interior del continent europeu, amb una configuració més pròpia d'etapes climàtiques pretèrites més fredes que de l'escenari de escalfament global actual. Per valorar correctament l’excepcionalitat d’aquest episodi cal tenir en compte la seva persistència, ja que la temperatura es va mantenir en valors molt inferiors a les mitjanes climàtiques d’aquesta època de l’any durant les dues primeres setmanes del mes, ja que es van encadenar diverses entrades d’aire fred pràcticament sense pausa. La situació sinòptica anomenada de tipus siberià, amb advecció d’aire fred provinent del nord-est, es va observar durant 11 dies aquest febrer. Per trobar febrers en què s’hagi observat un nombre de dies comparable amb aquest tipus de situació sinòptica caldria anar fins l’any 2005 i anteriorment fins a mitjans de la dècada dels 80. Però, per observar un hivern amb un nombre major de dies amb aquesta situació sinòptica probablement calgui retrocedir fins a mitjans dels anys 60, en concret, el febrer de 1963. A partir del dia 17 es va tallar el flux fred procedent de l’interior del continent, però l’acumulació d’aire fred en els nivells més baixos de la troposfera va provocar que en alguns fons de les valls, especialment de les Terres de l’Ebre i del Pirineu, es donés la temperatura més baixa del mes, situació que es va allargar fins el dia 23.\nDurant aquest episodi de fred, pràcticament totes les Estacions Meteorològiques Automàtiques (EMA) gestionades pel Servei Meterològic de Catalunya (SMC) van enregistrar temperatures mínimes inferiors al llindar de situació meteorològica de risc per fred (temperatura mínima inferior a la del 2% dels dies més freds dels mesos de desembre, gener, febrer i març). A banda, cal destacar que més de la meitat de les estacions (un 60%) van superar aquest llindar de situació meteorològica de risc per fred almenys durant 3 nits consecutives, de manera que es pot parlar d’onada de fred a Catalunya. Pel que fa a la temperatura mínima de l’episodi, i considerant només les EMA gestionades pel SMC que tenen almenys 10 anys de dades (125 estacions repartides per tot el país), 27 d’elles van igualar o superar la temperatura més baixa de tota la seva sèrie. Això va succeir sobretot a estacions situades en zones elevades del Pirineu i Prepirineu, on l’entrada d’aire fred dels dies 3 i 4 de febrer va provocar la temperatura més baixa almenys dels darrers 15 anys (que és la longitud de les sèries més llargues en aquestes zones), superant en general els valors del gener i febrer de 2005. Probablement cal anar fins al gener de 1985 per trobar una temperatura més baixa en aquests sectors del país. En canvi, a la resta de Catalunya en general no es van assolir valors rècord de temperatura mínima de les darreres dècades. Si bé alguns punts localitzats del litoral, prelitoral i interior van enregistrar la temperatura més baixa almenys dels darrers 20 anys, aquesta no va ser la norma. En general, tot i que l’entrada d’aire fred va ser molt important i persistent, moltes nits van ser ventoses a bona part del país, fet que provocava una sensació de fred molt acusada però impedia la baixada de la temperatura fins a valors rècord.\nD’aquesta manera, el mes de febrer ha estat fred (Figura 1) a gran part del país, i molt fred (anomalies de temperatura per sota dels -3 ºC) a amplies zones del Pirineu, de la plana de Lleida, Catalunya Central, la Serralada Prelitoral i al litoral Central i Nord. Cal remarcar les parts més elevades de la comarca de la Val d’Aran on les anomalies han estat per sota dels -5 ºC. Malgrat aquesta situació, el febrer de 2005 va ser més fred al Pirineu, Prepirineu, Serralada del Montseny i Massís del Port. En canvi, caldria retrocedir fins el febrer de 1965 o 1963 per a trobar un febrer més fred a la resta de Catalunya.\nLa taula següent mostra les anomalies negatives més significatives (diferències de la temperatura mitjana mensual de febrer respecte a la mitjana climàtica mensual del mes de febrer pel període de referència 1961-1990) a les EMA gestionades pel SMC. Cal remarcar que el mes s’ha de qualificar com a molt a fred en 41 de les 169 de les EMA gestionades pel SMC.\nPluviomètricament, el mes de febrer ha estat sec o molt sec a gran part del país, a excepció de l’extrem nord-occidental del territori, on el febrer s’ha presentat normal i, fins i tot, plujós a les parts més elevades de la Val d’Aran i del Pallars Sobirà. El bloqueig anticiclònic que ha afectat Catalunya durant gran part del mes ha inhibit el pas de pertorbacions importants. Tan sols les entrades de vent del primer quadrant van deixar precipitacions destacables al vessant nord del Pirineu, especialment en dos episodis: entre els dies 1 i 7, i entre els dies 12 i 17. A més, una pertorbació ubicada a la Mediterrània durant aquests dies va afectar la meitat est del país i va deixar quantitats de precipitació poc destacables, però que van ser en forma de neu degut a la massa d’aire molt fred que afectava Catalunya. D’aquesta manera, cal destacar que durant els dies 1 i 3 es van produir nevades a cotes baixes que van afectar sobretot al nord-est del país i a la Catalunya Central, Els gruixos de neu més importants facilitats pels observadors i vigilants de la Xarxa d’Observadors Meteorològics (XOM) gestionada pel SMC van ser els 12 cm de Pujalt (l’Anoia), els 12 cm a Mura (el Bages) o els 11 cm de Espinelves (Osona). Les nevades es van repetir els dies 5 i 6 de febrer, quan es van produir precipitacions en forma de neu a molts punts del país, que si bé van ser anecdòtiques en la majoria de casos, van emblanquinar sectors de l’interior i fins i tot del prelitoral. Al Pirineu la nevada va ser molt més destacable i va afectar tota la serralada, acumulant fins a 54 cm de neu nova en només 24 hores a l’EMA de Certascan (2.400 m), a la comarca del Pallars Sobirà.\nLa taula següent mostra les EMA gestionades pel SMC en les quals la precipitació acumulada durant el mes de febrer ha superat els 50 mm, i que s’han ubicat de forma exclusiva al quadrant nord-occidental de Catalunya.\nMapes de temperatura mitjana del mes de febrer de 2012 i de diferència d’aquesta respecte de la mitjana climàtica\nMapes elaborats amb dades de les estacions integrades a la XEMA (Xarxa d’Estacions Meteorològiques Automàtiques), gestionada pel Servei Meteorològic de Catalunya (SMC). No inclouen els valors de temperatura si no es disposa del 80% de totes les dades.\nMapes de precipitació acumulada durant el mes de febrer de 2012 i de percentatge d’aquesta respecte de la mitjana climàtica\nMapes elaborats amb dades d’estacions automàtiques gestionades pel Servei Meteorològic de Catalunya. No inclouen els valors de precipitació d’una estació concreta si no es disposa de les dades d’un episodi significatiu d’aquesta estació.\nAquesta informació s’ampliarà a través de la publicació del butlletí mensual definitiu a partir del dia 15 del mes en curs. Totes aquestes informacions es publicaran a www.meteo.cat i a les xarxes socials facebook.com/meteocat i twitter @meteocat\nBarcelona, 1 de març de 2012\nPublicat per Lina Aguasca a 2:45 p. m.


À Punt - Doblet del Platges de Castelló en el Campionat d'Espanya de Clubs\nDoblet del Platges de Castelló en el Campionat d'Espanya de Clubs\nEsports Poliesportiu | 02/02/2020 19:38\nEl Platges de Castelló es proclama campió d'Espanya de Clubs / Joan Estruch\nEl Velòdrom Lluís Puig de València ha sigut l'escenari de la 39a edició del Campionat de Clubs d'Atletisme en pista coberta; una cita amb un clar protagonista, el Club Platges de Castelló, que ha fet història en proclamar-se campió tant en categoria masculina com femenina.\nEn homes, cal destacar les victòries de Pablo Torrijos en triple salt, i la de Konrad Buckowiecki en pes. Els dos han aconseguit el rècord del campionat. El club de Castelló, amb 92 punts, s'imposava per només dos punts al segon classificat, el FC Barcelona.\nEn dones, M. Belén Toimil ha sigut la millor en pes, Paula Sevilla en 200 metres i Lidia Campo guanyava en els 1.500. A banda d'això, un dels grans atractius d'aquesta competició ha sigut la participació de la tricampiona del món Yulimar Rojas. La veneçolana, que competeix amb el FC Barcelona, s'imposava en salt de llargada, competició en què també ha participat la valenciana Fátime Diame, del València Club d'Atletisme i que ha quedat en segona posició. La gran sorpresa la donava el València Club d'Atletisme.\nEl guanyador de 25 edicions quedava relegat a la tercera plaça. Finalment, el Platges de Castelló feia primera posició, seguit del FC Barcelona. I en cinquena posició el CA Fent Camí de Mislata.


L'ATC implanta un nou canal de pagament a través de Bizum\nL’Agència Tributària de Catalunya (ATC) ha implantat un nou canal de pagament a través de la plataforma Bizum, que permet pagar qualsevol impost de l’ATC que impliqui presentar una liquidació amb un import de 150 euros o menys, obert tant a particulars com a empreses, i amb accés responsiu des de qualsevol dispositiu mòbil.\nD’aquesta manera, l’Agència es converteix en una de les primeres administracions de l’Estat a implantar el pagament mitjançant Bizum, i, així, amplia els canals de pagament que ja té disponibles amb l’objectiu de facilitar el compliment de les obligacions tributàries a la ciutadania, evitant desplaçaments i estalviant temps en els tràmits.\nEl pagament a través d’aquest nou canal es podrà dur a terme amb totes les entitats bancàries que disposen de la plataforma Bizum per a comerços, i no implica el pagament de cap comissió d’utilització per al client.\nLa protecció de les dades de l’usuari està garantida, ja que el número de telèfon que es demana a la plataforma serveix només per pagar amb Bizum, i l’ATC no farà servir aquesta informació per a cap altra finalitat. D’altra banda, Bizum és un sistema segur que compta amb l’aval dels sistemes de seguretat de les entitats financeres, les quals poden demanar el codi Bizum per a més seguretat.\nLa implantació de nous canals de pagament respon a un dels objectius clau de l’ATC: millorar i incrementar la proximitat dels serveis que ofereix als contribuents, i facilitar-los, a través de la innovació tecnològica i la implementació de serveis de qualitat, la tramitació en línia i l’acompliment de les obligacions fiscals amb seguretat, i estalvi de temps i diners.\nPer ampliar la informació, podeu consultar aquesta notícia i l’apartat sobre Pagament de deutes i liquidacions, disponibles a la seu electrònica de l’Agència Tributària de Catalunya.


Els teatres de Blanes i Lloret es promocionen com a regal de Nadal\nEls dos teatres, que ofereixen conjuntament la seva oferta teatral sota el nom de Teatre de la Costa Brava Sud, promocionen la seva programació d’hivern com a una bona opció de regal aquestes festes.\nHo fan amb una campanya promocional que ofereix un 25% de descompte per la compra d’espectacles professionals que es representaran als dos teatres a partir de l’any vinent. La campanya es va posar en marxa dimarts passat, 21 de desembre, i finalitzarà la vigília de reis, el 5 de gener.\nEn total són 7 les funcions que tenen aquest descompte durant aquestes dades. Són espectacles que es veuran a partir del 5 de febrer i fins el 24 d’abril. Al Teatre de Blanes s’han programat tres d’aquests espectacles amb descompte, mentre que al de Lloret de Mar s’hi allotjaran els quatre restants.\nEls espectacles són ‘Siveria’, ‘Final de Partida’, ‘El·lipsi’, ‘A Vueltas con Lorca’, ‘Veus que no Veus’, ‘Els Colors de Duke Ellington’ i ‘Montaña Rusa’.\nBlanes, La Selva, lloret de mar\nArticle anteriorL’alcalde de Palafolls demana responsabilitat als palafollencs en aquestes festes\nArticle següentEl Casal d’Avis anul·la els balls dels diumenges i la revetlla de cap d’any\nLliurats els 58s Premis Recvll de Blanes


PRUNES SEQUES | Celler-Adocse\nArxiu d'etiquetes: PRUNES SEQUES\nAquesta entrada va ser publicada a Cuina, Reblogged, Receptes, SEGONS PLATS i etiquetada ALL, AVIRAM, BROU, CANYELLA, CEBA, CUINA, CUINA CATALANA, FRUITA SECA, LLARD, LLORER, NADAL, ORELLANES D'ALBERCOC, ORELLANES DE PRESSEC, PANSES, PINYONS, POLLASTRE, PORC, PRUNES SEQUES, RECEPTA, SEGONS PLATS, TOMÀQUET, TRADICIONAL, VERDURA, VI, VI BLANC el gener 3, 2021 per Administrador.\n– Es pot servir amb una mica d’allioli negat per sobre (allili tallat)\n– Es pot fer també amb orellanes en comptes de prunes.- Es poden gratinar amb la picada per sobre.\n– Al caldo podeu afegir farigola i sajolida\nEl posem dins una olla juntament amb la pastanaga, el llorer, el julivert i l’api.\nQuan siguin freds a mi m’agrada treure, al menys, l’os més gran que tenen.\nAra agafem els tomacons ben madurs i els ratllm piquem també la ceba de Figueres.\nAra, haurem de fregir els peus, però abans els salarem una mica i els enfarinarem per totes bandes.\nPoseu-los a fregir i tapeu de seguida. Molt de compte que peten i us pot esquitxar. Hi ha risc de cremades.\nMentre, en una cassola amb un raig d’oli, anirem sofregint la ceba picada i el tomàquet.\nMig gotet de vi ranci que anirem barrejant poc a poc amb la picada fins a obtenir una pasta licuada.\nCom que trobo que a aquest tomàquet natural li falta color, l’he afegit un parell de cullerades de concentrat de tomàquet. Un petit truc.\nDistribuim bé els peus dins la cassola. Penseu que els peus ja són cuits, així que només necesitarem d’uns 20-25 minuts de cocció.\nLes afegim a la cassola i seguidament la picada.\nDe tant en tant, feu una remenada. Penseu que aquest brou és força gelatinós i és fàcil que s’enganxi del cul.\nJa està cuit i ha reposat una horeta. Veieu quin canvi de color al refredar-se? és gairebé màgic !\nJa nomès ens queda escalfar-ho una mica i servir-lo.\nOrigen: Peus de porc amb prunes\nAquesta entrada va ser publicada a Cuina, Reblogged, Receptes, SEGONS PLATS i etiquetada API, BROU, CEBA, CUINA, FARINA, FRUITA SECA, JULIVERT, LLORER, OLI, PASTANAGA, PEUS DE PORC, PORC, PRUNES SEQUES, RECEPTA, SAL, SEGONS PLATS, TOMÀQUET, VERDURA el Desembre 20, 2020 per Administrador.\n– 4 pits de pollastre\n– 100 grs. o si voleu algo més, de carn de porc, melosa, de la part del coll si pot ser\n– 30 grs. de prunes sense pinyol, picades\n– 20 grs. de pinyons sencers\n– 30 grs. de panses ja remullades en aigua\n– 20 grs. de farina de galeta o de molla de pa de motlle\n– Una miqueta de llet\n– 1/4 de litre de vi ranci ( no pot ser oporto )\n– 1/2 litre de fondo moreno d’au ( o de brou amb una cullerada de Bovril)\n– 100 grs. d’orellanes seques\n– 50 grs. de pinyons pelats i millor torrats ( al forn o a una paella sense oli)\n– 50 grs. de panses de Corint seques\n– 12 prunes seques, sense pinyol.\n– 25 grs. de mel\n– Maicena express\n– 1/2 pal de canyella\nMulleu amb el vi ranci i el fondo fosc d’au i incorporeu els fruits secs , deixant-ho bullir a foc mig-alt perquè redueixi. (Si voleu fer un fons fosc d’aus, s’hauria de saltejar i deixar ben torrades unes carcasses de pollastre, afegir-hi les verdures típiques de fer un brou ( pastanaga, porro, api, etc), afegir aigua fins a cobrir i a bullir fins que estigui fet, anant reposant l’aigua que vagi perdent en la cocció). Si voleu menys desfetes les prunes, afegiu-les al final de la cocció.\nReserveu la salsa amb un paper film damunt perquè no es faci una capa sòlida al tenir contacte amb l’aire.\nMulleu la farina de galeta o la molla de pa de motlle amb la llet i barregeu amb la carn picada i els fruits secs picats, sal i pebre i reserveu.\nAmb els dits, separeu la carn que queda a cada un dels dos costats del tall, com obrint-ho, i feu dos talls més, horitzontals, un a cada cantó, com obrint per la meitat, per “expandir” i allargar la carn del pollastre. Vigileu de nou de no traspassar la carn perquè quedi sempre enganxada a la resta. (No és difícil, tot i l’explicació).\nAmb compte separeu les dues ” ales ” i haureu deixat com un pit de pollastre amb espai per farcir, la barreja de la recepta o qualsevol altra. Salpebreu i empolseu lleugerament amb canyella i farciu amb el preparat anterior.\nAmb una cassola o semblant, sense miraments, ( plaf, plaf) xafeu els filets del pollastre que teniem reservats i feu-los servir per cobrir la part central del pit de pollaste farcit, introduint-lo una mica dins es ” ales ” de la carn, quedant així sense que es vegi el farcit.\nEs pot coure el pollastre al vapor o com el vaig fer jo, recomanat per en David, en una plàtera, en sec, al forn, uns 100 graus, no més, uns 25-30 minuts. No es desfà el film i el resultat és com una cocció al vapor, per l’efecte del film, però queda cuit. De fet, si es fes al vapor, amb uns 12-15 minuts n’hi hauria prou.\nCol·loqueu la salsa al voltant del pollastre i a gaudir.\nOrigen: UN DIFERENT POLLASTRE FARCIT A LA CATALANA\nAquesta entrada va ser publicada a Cuina, Reblogged, Receptes, SEGONS PLATS i etiquetada AVIRAM, CANYELLA, CARN, CUINA, FARINA DE BLAT DE MORO, FARINA DE GALETA, FONS DE POLLASTRE, FRUITA, FRUITA SECA, LICOR, LLET, MEL, MOLLA DE PA, ORELLANES D'ALBERCOC, ORELLANES DE PRESSEC, PANSES, PEBRE NEGRE, PINYONS, PIT DE POLLASTRE, POLLASTRE, PORC, PRUNES SEQUES, RECEPTA, SAL, SEGONS PLATS, TARONJA, VI DE LICOR, VI RANCI el Octubre 19, 2020 per Administrador.\nAquesta entrada va ser publicada a Cuina, Reblogged, Receptes, SEGONS PLATS i etiquetada ALL, AVIRAM, CEBA, CUINA, DATILS, FRUITA, FRUITA SECA, LLIMONA, LLORER, OLI, PEBRE NEGRE, POLLASTRE, PRUNES SEQUES, RECEPTA, SAL, SEGONS PLATS, VERDURA el Setembre 17, 2020 per Administrador.\nAquesta entrada va ser publicada a Cuina, Postres, Reblogged, Receptes i etiquetada CANYELLA, CONYAC, CUINA, DESTIL·LAT, FRUITA SECA, LACTIC, MANTEGA, PANSES, PASTA FULLADA, POSTRES, PRUNES SEQUES, RECEPTA, SUCRE el Setembre 12, 2020 per Administrador.


Malestar veïnal per l'acumulació constant d'obres als carrers del centre de Figueres - Empordà\nMillores i inconvenients\nMalestar veïnal per l'acumulació constant d'obres als carrers del centre de Figueres\nEls veïns del carrer Col·legi i rodalia lamenten el problemes amb les escombreries\nEMPORDA.INFO 23.02.2016 | 07:23\nPlou sobre mullat, pensen molts figuerencs respecte de les obres de reparació de les cruïlles enlairades de diversos carrers estratègics per a la circulació urbana. A aquest procés de millora, cal afegir-hi la substitució de la canonada d'aigua que està duent a terme Fisersa, per fases, al carrer Pere III. Finalment, divendres, l'equip de Govern va anunciar que començava la darrera fase del pla d'asfaltatge del 2015, un altre període d'obres que s'allargarà durant quatre setmanes i que també afectarà nombrosos carrers.\nEl regidor de Serveis Urbans, Quim Felip, ja va explicar temps enrere que aquest tema estava damunt de la taula "i que, si es fan totes aquestes obres de cop, és per aprofitar la presència de la maquinària necessària per a dur-les a terme al mateix temps".\nTanmateix, els treballs han comportat diversos inconvenients en la circulació de vehicles i que ha obligat la Guàrdia Urbana a desplegar diversos dispositius per a regular el trànsit mentre s'executa l'asfaltatge. L'afectació més important, però, és la del llarg tancament del carrer Col·legi, l'única opció legal de gir a l'esquerra que tenen tots els conductors que circulen per l'avinguda Salvador Dalí des del carrer Portlligat fins al grup semafòric del Mc Donalds.\nTambé hi ha hagut queixes veïnals pel fet que aquest operatiu ha obligat a precintar contenidors de carrer i soterrats. Aquest és el cas del contenidor del carrer Col·legi, a tocar les escales del Jardí Enric Morera. Ramon Costa expressava els seus dubtes a través de Twitter, preguntant-se: "Obres carrer Olot/Col·legi, on tirem deixalles? Uns precintats i altres no passa el camió?".\nDes del Govern municipal, Quim Felip ha demanat "paciència i comprensió, ja que el resultat final és una millora evident per a la ciutat".\nAlgunes vies bàsiques de la xarxa urbana\nDurant la segona fase del pla que va començar la setmana passada, s'asfaltaran 10.150 metres quadrats de trams de les vies públiques següents: Sant Llàtzer, Rutlla, Dama d'Aragó, Montserrat Vayreda, Méndez Núñez amb St. Antoni, Fortià, Bruc, Ramon y Cajal, Pere III, Colom i Fossos.\nLes obres, segons ha informat l'Ajuntament, inclouen el fresat o enderroc del ferm actual, la pavimentació amb aglomerat asfàltic en calent i la senyalització horitzontal amb pintura. En alguns casos, també inclou treballs de construcció pel trasllat d'embornals. Cal recordar que els paviments asfàltics tenen una vida útil entre 10 i 15 anys en funció del trànsit i les condicions de treball. Periòdicament, l'Ajuntament executa treballs de reposició i millora de la capa asfàltica en els carrers en més mal estat de la xarxa viària urbana.\nEn aquest sentit, el regidor de Serveis Urbans, Joaquim Felip, recorda que "des del Govern municipal actuem, de forma constant i any a any, per a la via pública de Figueres, ja sigui a través d'asfaltar carrers o actuant en voreres".\nEstà previst que les obres –adjudicades a Rubau SA per 219.022,15 euros (amb IVA inclòs)– durin quatre setmanes. En una altra fase, s'asfaltarà la ronda Arquitecte Giralt.


Albert diu que per "canviar les coses" necessita dels tècnics - Diari de Terrassa\nAlbert diu que per “canviar les coses” necessita dels tècnics\nEl soci de govern va defensar ahir davant l’oposició l’ajust de la cúpula tècnica municipal i la creació d’una nova àrea a Serveis Generals i Govern Obert, que ha passat de tenir una a dos direccions de serveis. El seu titular, el republicà Isaac Albert, va tirar d’argument polític per justificar el desdoblament del seu departament. "Faré política, que vol dir canviar les coses. I necessito estructura tècnica per fer-ho", va dir.\nEl debat sobre l’ajust dels alts càrrecs es va viure ahir en la comissió informativa de Serveis Generals. Albert va argumentar que la Covid ha trasbalsat la gestió municipal i també ha accelerat canvis en l’administració i en la seva relació amb els ciutadans, projectes que necessiten tècnics que els executin.\nL’ajust de l’staff, però, s’ha fet "sense augmentar el cost de la despesa estructural". Albert va posar ahir xifres sobre la taula.\nLa nova direcció d’àrea de Serveis Generals es finança amb l’amortització de la direcció estratègica de relacions amb les empreses municipals i concessionàries, va dir, a banda de la supressió de complements a les direccions d’àrees. "La direcció que se suprimeix tenia un cost de 99.615 euros -va explicar Albert- i la nova direcció 102.860 euros. El cost de l’ajust és de 652 euros anuals".\nLes crítiques més dures a la remodelació de la cúpula tècnica municipal van arribar del PSC. L’exalcalde Alfredo Vega, coneixedor a fons dels Serveis Generals, àrea que va liderar políticament l’anterior mandat, va qüestionar l’oportunitat de la maniobra i va demanar a Albert que acompanyi "els canvis amb un projecte".\nEls tècnics, va dir Vega, són "el puntal dels polítics" i canviar-los després d’un ajust en el govern, amb polítics aterrant a noves àrees, "no és el més oportú en un moment com aquest. És un risc".\nEl socialista va qüestionar que els canvis a l’staff tècnic no comportin despesa, perquè "una nova àrea sempre genera estructura", va dir. També va rebutjar la supressió de la direcció estratègica de relacions amb les empreses municipals i concessionàries, "una peça molt important en un Ajuntament com el de Terrassa, amb un hòlding municipal potent i amb concessions importants".\nLes crítiques d’Alfredo a la decisió del govern d’ampliar la cúpula tècnica no van agradar a Albert, que en un moment del debat va retreu-re al PSC la creació de l’àrea que ara se suprimeix. "Una plaça que vostès van crear a dit per col·locar una persona de la seva confiança". I va afegir: "No menystingui la capacitat d’organitzar-nos ni de fer política. Això no va de fer-se fotos, va de transformar la ciutat".\nEl tinent d’alcalde va anunciar canvis en l’atenció ciutadana i en el desplegament de l’estructura organitzativa municipal. La Covid, va dir, "ens ha esclatat en el primer any de govern", però també ha actuat com a revulsiu, "ha accelerat els canvis".\nAlbert no va detallar els projectes ni el calendari d’execució, però sí que va avançar que té un pla de referència pel desplegament de l’estructura organitzativa municipal. A preguntes del portaveu de Ciutadans, Javier González, Albert va explicar que "hi ha un projecte de canvi de l’estructura administrativa d’Alfredo Vega que es va quedar en un calaix i que és molt vàlid".\nDesprés d’hora i mitja de debat, la comissió de Serveis Generals i Govern Obert va aprovar elevar a ple el dictamen de l’ajust de l’staff tècnic municipal, només amb l’oposició del PSC. Ciutadans i Junts per Terrassa es van abstenir.\nTemes:Ajust, Albert, Amb, Canvis, Dir, Direcció, Els, Govern, Les, Municipal, Serveis


Detingut un home per vendre cocaïna al centre de Ripoll - Diari de Girona\nDetingut un home per vendre cocaïna al centre de Ripoll\nEls Mossos van enxampar-lo quan la venia al conductor d'un vehicle i van descobrir que duia 4,7 grams més de droga a sobre\nacn | ripoll 26.09.2019 | 12:54\nDetingut un home per vendre cocaïna al centre de Ripoll Mossos d'Esquadra\nEls Mossos d'Esquadra han detingut un home de 58 anys i veí de Ripoll com a presumpte autor d'un delicte contra la salut pública. Va passar a aquesta localitat el 23 de setembre al vespre. Agents del cos estaven patrullant per la zona amb un vehicle de paisà quan van observar un home que caminava pel carrer Progrés en direcció al carrer Girona. Al arribar a un semàfor, es va aturar amb una actitud vigilant, fet que va aixecar les sospites dels agents. En pocs minuts, la policia va veure com una furgoneta s'aturava al seu costat i seguidament l'home entregava una bossa petita de color blanc al conductor, únic ocupant del vehicle. A canvi, aquest últim li va donar una quantitat de bitllets doblegats.\nDavant les evidències, els Mossos d'Esquadra van aturar el conductor de la furgoneta i el venedor per identificar-los. Durant l'escorcoll al conductor, els agents van trobar una petita bossa transparent de color blanc amb cocaïna que pesava un gram aproximadament. I pel que fa al venedor, aquest duia tres bosses petites de cocaïna que pesaven uns 4,71 grams i 227 euros.\nA continuació, van detenir el venedor com a presumpte autor d'un delicte contra la salut pública. El detingut, que tenia antecedents, és un home de 58 anys, nacionalitat algeriana i amb domicili a Ripoll. El 24 de setembre va passar a disposició del Jutjat d'Instrucció en funcions de guàrdia de Ripoll i es va ordenar la posada en llibertat amb càrrecs.


Les Festes de Moros de 2022 comptaran amb un castell d’ambaixades renovat – Ajuntament de Petrer\n> Les Festes de Moros de 2022 comptaran amb un castell d’ambaixades renovat\nPublicada per Comunicación Ayto. de Petrer el 22 juny 2021 22 juny 2021\nAjuntament i Unió de Festejos han acordat destinar el conveni municipal a la renovació de la fortalesa festera, decisió que demà es ratificarà en el ple municipal\nEl castell d’Ambaixades de Petrer es va construir en 1950. Este matí, la regidora de Festes, Ana Tortosa, i el president de la Unió de Festejos, Enrique Rubio, han fet públic que totes les dos entitats han acordat destinar la quantitat del conveni anual que l’Ajuntament aporta a l’entitat festera per a la renovació i reforma integral del castell d’Ambaixades, una reforma estructural que no es du a terme des que es va construir l’any 1950.\n“Després que, per segon any consecutiu, no hàgem pogut celebrar les nostres festes a causa de la pandèmia, acordem amb la Unió de Festejos destinar els 41.000 euros del conveni anual de l’Ajuntament a la reforma integral del castell d’Ambaixades, una renovació molt necessària per a adaptar-lo a la normativa vigent”, ha expressat la regidora de Festes.\nTortosa ha volgut recordar i posar en valor que “l’any passat, el primer que no vam poder celebrar les nostres festes, la Unió de Festejos va tenir un bonic gest amb la ciutat, renunciant a l’aportació de conveni actual en favor d’altres necessitats d’educació, de serveis socials, en definitiva, d’ajudes necessàries motivades per les crisi sanitària”.\nPer part seua, Enrique Rubio, president de la Unió de Festejos, ha agraït el gest de l’Ajuntament “per a canviar el contingut de la subvenció per a festes de Moros i Cristians a la reforma i adaptació del castell d’Ambaixades”, significant que “és un castell que està des de l’any 1950 i només s’ha anat reformant de manera estètica”.\nSegons ha explicat el president, la reforma del castell consistirà en la dotació al castell d’una estructura de fonamentació o base metàl·lica per a un muntatge totalment autònom, independentment del lloc; la substitució de les tarimes de les dues plantes superiors, que fins ara mai s’havien canviat. La reforma també contempla la dotació d’il·luminació exterior i interior, incloent llum d’emergència en passos i escales interiors; i l’aplicació d’una capa de pintura en interior i exterior per a millorar la protecció de la fusta.\nA més, es duran a terme diverses adaptacions perquè el castell complisca amb totes les normatives actuals, com la substitució de les escales altes de fusta de l’interior per escales metàl·liques amb proteccions; i l’augment de l’altura de les baranes dels balcons per a major seguretat.\nRubio ha subratllat que “en definitiva, el que farem és reformar tot el castell perquè dure altres 70 anys més” i ha precisat que, estèticament, en el seu exterior, “estarà igual que ara perquè, com que és de l’any 50, és com una joia”.\nTant regidora com president de la Unió de Festejos han aprofitat per a continuar llançant un missatge d’ànim a la família festera, amb l’esperança posada en la celebració de les festes de 2022.\nCategories:\tFestes - Noticies - PortadaIniciInici - Notícies - Portada


Articles - Pàgina 2 - Cornellà de Llobregat\nDimarts, 28.5.2019 12:00h\nEsquerra Cornellà obté un resultat històric i es posiciona com a líder de l’oposició, amb quatre regidors.\nHem fet història! Hem doblat la nostra representació!!! Esquerra Cornellà mai havia obtingut tants vots (5.387), ni tants regidors, tres dones i un home: Raquel Albiol, Teresa Vidal, Carles Alemany i Estrella Corominas. Som la primera força de l’oposició! Aquest resultat espectacular és la resposta a moltíssima feina, a la constància i treball fet durants aquests quatre anys i també gràcies a la implicació imprescindible de les voluntàries i voluntaris, que hi han invertit moltíssimes hores de feina i encara més il·lusió, esperança i determinació. Cornellà és una ciutat amb persones d’orígens molt diversos, amb molts contrastos i, per aquest motiu, encara ens sentim més orgullosos dels nostres resultats. Perquè el nostre missatge ha arribat a tots els barris i perquè, l’impuls republicà, es veu recolzat per moltíssima voluntat de canvi. Tenim un projecte de ciutat amb el que creuen moltíssims cornellanencs i cornellanenques. Ens sentim molt orgullosos, perquè en moments tan complexos la ciutadania ens veu com un valor segur. Ens hem guanyat la confiança, perquè hem treballat i treballem per un model de ciutat cohesionat, feminista, emprenedor, sostenible i republicà. Els resultats d’Esquerra Republicana de Catalunya, del 28 d’abril, van tenyir de groc Catalunya i nosaltres, hem seguit el seu impuls. Som el pal de paller de la lluita pels drets socials i democràtics i som una muralla contra la repressió. Hi ha companyes i companys que es veuen injustament empresonats i, nosaltres, des de Cornellà, seguirem treballant perquè siguin lliures i perquè ho siguem tots. El conegut com a cinturó roig, cada vegada és més groc, cada vegada hi ha més gent que s’adona que per millorar, per conquerir més drets socials i tenir una societat més justa, igualitària i democràtica és imprescindible la República. Perquè la República es construeix des dels municipis. Moltes gràcies a totes les persones que ens heu fet confiança, seguirem treballant per la defensa dels drets socials de tota la ciutadania de Cornellà, ara amb més força dins de l’Ajuntament i també, com sempre, des del carrer.\nDivendres, 17.5.2019 15:00h\nCandidatura republicana d'Esquerra Cornellà, per a les Eleccions Municipals del 26M\nL'assemblea local d'Esquerra Republicana de Cornellà de Llobregat va aprovar el 24 de març la llista electoral amb què es presenta a les eleccions municipals del 26 de maig del 2019. La llista de tipus cremallera (alternança dona-home), compta amb 33 persones: 25 titulars més 8 suplents, 17 dones i 16 homes. Un equip de gent molt diversa, de tots els barris de la ciutat, alguns nascuts a Cornellà i d'altres amb origens molt diversos, amb diferents accents i llengües, i de molta varietat d'ocupacions professionals. Aquesta llista també representa un esforç d'obertura del partit cap a la societat, ja que d'aquestes 33 persones, una milita al Jovent Republicà, l'organització juvenil d'Esquerra, i n'hi ha 17 que no són militants d'ERC. La llista d'Esquerra Republicana de Cornellà de Llobregat és una llista transversal i representativa de la ciutat amb persones compromeses, treballadores, preparades, d'esquerres, republicanes i independentistes. Som gent de Cornellà, que s'estima la ciutat i que vol el millor per a tots els cornellanencs i cornellanenques. Anar a la galeria de les fitxes de la candidatura\nDivendres, 17.5.2019 13:45h\nPrograma Electoral Esquerra Cornellà Municipals 2019\nEl programa d'Esquerra Cornellà és el resultat de mesos de feina, on diversos grups de treball van estudiar exhaustivament la situació i les necessitats actuals de Cornellà per finalment, fer les propostes més adequades per a la ciutat i els cornellanencs i cornellanenques. El nostre projecte i model de ciutat va més enllà dels quatre anys d'una legislatura, i en conseqüència, les actuacions a realitzar les plantegem a curt, mig i llarg termini. Un programa que cobreix totes les àrees: política social, habitatge, salut, comerç, igualtat, educació, cultura, patrimoni, medi ambient,... i REPÚBLICA i que trasllada actuacions concretes per al dia a dia la ciutat, per teixir el Cornellà de futur i alhora, com a ciutat viva que és, l'adaptació a les noves necessitats que puguin sorgir. No es tracta només del Cornellà que vivim i gaudim ara sinó del Cornellà de futur que volem. Confiem en que aquest programa serà també el vostre. Descarrega’t el programa en pdf aquí\nDijous, 20.7.2017 16:00h\nPle del 20 de juliol del 2017\nAquest dijous, 20 de juliol, a les 19 hores, tindrà lloc el Ple ordinari del mes de juliol al Saló de Plens de l'Ajuntament de Cornellà. El Grup Municipal d'ERC-AM presentem dues mocions: la primera, és la moció conjunta amb tots els grups per donar suport a la candidatura per declarar la sardana com a patrimoni immaterial de la humanitat per la Unesco. La podeu llegir aquí (pdf). La segona no va passar la Junta de Portaveus per l'oposició del PSC i, per tant, no es debatrà al Ple. La nostra moció demanava declarar el rei d'Espanya persona non grata a Cornellà. La podeu llegir aquí (pdf). L'ordre del dia complet és el següent: Part resolutiva 1.- Aprovació de l’acta núm. 7/17 corresponent a la sessió ordinària del dia 29 de juny d'enguany 2.- Donar compte dels decrets i resolucions de l’Alcaldia que a continuació es relacionen: 2.1. Decret núm. 3345/17 de data 27 de juny, mitjançant el qual es modifica el punt tercer de la part dispositiva del Decret de l'Alcaldia núm. 1698/2016 de 19 d'abril, pel qual s’estableix el règim de delegacions de competències de l'Alcaldia. 2.2. Decret núm. 3482/17 de data 7 de juliol, mitjançant el qual es deixar sense efecte el decret de l’Alcaldia 662/2017 de 3 de febrer i el decret de l'Alcaldia 1760/17 de data 6 d'abril, i s'aprova el nou organigrama funcional de l’Ajuntament de Cornellà de Llobregat. 3. Aprovar l'aplicació de l’increment 1% de les retribucions a percebre pel personal funcionari i laboral d’aquest Ajuntament, amb efectes 1 de gener de 2017. 4. Aprovar la modificació de la plantilla del personal d'aquesta Corporació i de l’institut Municipal de Radiodifusió aprovada pel Ple del dia 27 d'octubre de 2016. 5. Atorgar autorització a la Comunitat islàmica de Cornellà Mesquita Al-Tauba per ta que cedeixi el solar del carrer Cirerers a la Fundació Privada Al-Tauba, quedant aquesta Fundació subrogada en tots els drets i obligacions. 6. Designar l'Empresa Municipal de Promoció Social, Urbana i Econòmica de Cornellà, S.\nDilluns, 26.6.2017 10:45h\nPle del 29 de juny del 2017\nAquest dijous, 29 de juny, a les 19 hores, tindrà lloc el Ple ordinari del mes de juny al Saló de Plens de l'Ajuntament de Cornellà. El Grup Municipal d'ERC-AM presentem dues mocions: la primera, és la moció per elaborar un informe sobre l’impacte a Cornellà de l’edificació de l’ARE de la Montesa. Aquesta ARE (Àrea Residencial Estratègica) suposarà contruir 2100 habitatges nous al barri espluguí de la Montesa, a tocar de Sant Ildefons i del barri de Sant Feliu de l'Hospitalet, una zona ja prou massificada. Per això, demanem que se'ns informi de l'estat de tramitació d'aquesta ARE i que s'estudiï quins efectes tindrà sobre el nostre municipi. La segona és la moció per elaborar un Pla de Prevenció de Residus actualitzat. Per fer-lo, demanem que s'avaluï en un termini de 3 mesos el Pla anterior, corresponent als anys 2013-2016, per saber quin grau de compliment ha tingut i quines mancances es detecten. A partir d'aquí, instem l'Ajuntament a elaborar-ne un de nou per als propers exercicis per tal de mirar de resoldre totes les mancances actuals en aquesta matèria. A més, demanem que l'Ajuntament, en el marc de la Setmana Europea per a la Prevenció de Residus, que se celebra al novembre, creï noves propostes en aquest sentit, així com també que desenvolupi mesures per al "Let's clean Europe" del maig del 2018. L'ordre del dia complet és el següent: Part resolutiva Aprovació de l'acta núm. 6/17 corresponent a la sessió ordinària del dia 25 de maig d'enguany Donar compte dels decrets i resolucions de l’Alcaldia que a continuació es relacionen: Decret núm. 2729/17 de data 1 de juny, mitjançant el qual s'aprova el Pla d'Actuació Municipal 2017-2019. Decret nύm, 2853/17 de data 8 de juny, mitjançant el qual s'incorpora condició, línies d'actuació i modificacions, i s'aprova el text definitiu del Pla Estratègic en matèria de subvencions 2016-2019. Decret núm. 2891/17 de 8 de juny, mitjançant el qual es deixa sense efecte els nomenaments com a vocal titular i suplent del Ple del Consell Municipal d’Esports als representants del Club Natació Cornellà i, es nomena nous vocals titular i suplent.\nERC de Cornellà volem manifestar el nostre rebuig a les declaracions d’Antonio Balmón, alcalde de Cornellà, que ha pronunciat al programa Els Matins de Catalunya Ràdio aquest dilluns, 12 de juny. En concret, Antonio Balmón, a la pregunta de Mònica Terribas sobre si deixaria obrir els col·legis electorals l’1 d’octubre amb motiu del referèndum d’independència, ha contestat que «Referèndum? No sé de què em parla», i ha afegit que considera que això és «una mobilització». ERC de Cornellà acceptem la discrepància política, sempre que es faci des del respecte i els valors democràtics. Considerem que Antonio Balmón ha manifestat una greu manca de respecte per a les persones que volen que se celebri el referèndum d’autodeterminació, independentment de quina opció triïn. ERC de Cornellà considerem que el referèndum és l’única via democràtica acceptable per determinar si Catalunya vol continuar com una regió autònoma dins l’Estat espanyol o si vol esdevenir un estat independent. L’alcalde Antonio Balmón no representa tots els cornellanencs i cornellanenques quan menysprea la voluntat de la majoria dels catalans de celebrar aquest referèndum i, a més a més, trobem molt greu que no garanteixi el dret dels cornellanencs i cornellanenques de poder votar l’1 d’octubre. Per tot plegat, ERC de Cornellà rebutgem sense pal·liatius les expressions d’Antonio Balmón, que considerem ofensives i poc democràtiques, i l’emplacem públicament a rectificar i a garantir el dret de vot a Cornellà el proper 1 d’octubre. Cordialment, ERC Cornellà 12 de juny del 2017\nDissabte, 10.6.2017 15:45h\nAcció al parc de la Ribera\nEl dissabte 10 de juny la secció local d'ERC de Cornellà vam denunciar el que ha costat la reforma del parc de la Ribera. Hi vam plantar una paradeta i vam penjar uns cartells en què es remarcava el cost de la reforma i les deficiències que tenia. L'equip de govern ha reconegut que cal posar-hi espais d'ombra almenys a la zona de jocs infantils. El mes d’abril es va inaugurar el parc de la Ribera, que ja s’havia reformat el 2010 arran de l’obertura de l’Splau. Aquesta nova reforma ha costat 420 mil euros i no ha deixat tothom content. Aquesta reforma ha talat arbres que s’havien plantat feia sis anys i ha redistribuït l’espai en cinc usos diferents que, d’entrada, costen d’entendre, i que deixa una mena de plaça-cruïlla sota la solana al mig del parc que ara que arriba l’estiu anirà molt bé per pendre el sol sense anar a la platja… Certament, tal com estava el parc necessitava una rentada de cara, però això no justifica els 420 mil euros de cost —només explica la incompentència del PSC, que sí que en justifiquen la reforma amb les paraules màgiques «Cornellà Natura», que és, bàsicament, una propaganda política, sense creure’s realment el que significa naturalitzar i humanitzar la ciutat. [Més info]\nDivendres, 28.4.2017 15:15h\nLes JERC retiren plaques franquistes dels edificis de Cornellà\nLes JERC de Cornellà de Llobregat hem iniciat aquest abril una campanya de retirada de plaques franquistes dels edificis construïts en règim de protecció oficial pel Ministeri de l’Habitatge de la dictadura. En aquesta acció vam treure algunes plaques feixistes, i tenim previst continuar traient-ne en les pròximes setmanes. És intolerable que encara resti simbologia franquista a Cornellà i exigim a l’Ajuntament que compleixi la moció d’alcaldia, de novembre del 2015, de realització d’actuacions amb relació a la Llei de Memòria Històrica. La moció insta l’Ajuntament a «iniciar el procediment, que estableix l’ordenament jurídic, per tal de poder retirar els símbols franquistes de les façanes dels edificis en el nostre terme municipal que encara estiguin col·locades, de manera que siguin retirats en un termini màxim d’un any». Més d’un any després, l’Ajuntament tot just ha començat a parlar amb alguns veïns. Davant la desídia de l’Ajuntament socialista, la regidora d’ERC Raquel Albiol, en el passat Ple d’abril, va lliurar a l’alcalde Antonio Balmón les plaques retirades, i va tornar a exigir al govern socialista que compleixi els acords del Ple. Fruit d’una altra moció del 2015, impulsada per l’Associació per la Memòria Històrica del Baix Llobregat, se substituiran les denominacions franquistes dels carrers Almirall Vierna i Víctor Pradera pels noms tradicionals i populars «Camí Vell de Sant Boi» i «de Can Rosés». Esperem que l’Ajuntament comenci a retirar aviat símbols franquistes, tot i que ja hem vist com en aquest tema no tenen gaire pressa… [Més info]\nDissabte, 20.5.2017 11:15h\nCornellà Natura, una campanya de maquillatge\nEl Parc de la Ribera, que ja s’havia remodelat el 2010, és un nou exponent de la poca visió de model de ciutat de l’equip de govern Estem veient com últimament el govern socialista de la ciutat ha començat fer difusió de la campanya Cornellà Natura. Una campanya que han començat a difondre amb bombo i platerets i amb titulars com «Respira, ets a Cornellà Natura» i «Cornellà Natura, humanitzant la ciutat». Cornellà Natura diuen que pretén «naturalitzar» la ciutat omplint-la de zones verdes, amb remodelacions d’avingudes i parcs a la ciutat. Per fer això han establert uns eixos o corredors verds, però realment s’han limitat a remarcar o, simplement, pintar de verd carrers o avingudes que ja travessen la ciutat i que, a més, inclouen zones verdes que no ho són, com les vies del tramvia, places dures de ciment, els camps de futbol de Sant Ildefons i Almeda, etc. Per explicar el projecte només hi ha un vídeo al web municipal i l’exposició que han ubicat temporalment a la plaça d’Europa. Reconeixem que és un primer pas i la idea del projecte la podem compartir, però es queda curta en la seva aplicació i finalment sembla que és més aviat una operació de maquillatge «verd» enmig de l’aglomeració urbana que el PSC ha anat desenvolupant totes aquestes dècades. El seu concepte de natura és construir dins de Can Mercader edificis nous mentre deixen que els arbres emmalalteixin i morin; és no voler ampliar el parc agrari a la riba esquerra del Llobregat, al sector Ribera-Salines, i pretendre construir-hi un barri nou amb 2500 pisos més; és edificar pisos al Pisa en comptes de fer-hi una zona verda; és posar un parc escarransit, el parc de la Ribera, remodelat dos cops en pocs anys, enmig d’un centre comercial i un estadi de futbol; és talar arbres i substituir-los per arbres esquifits que no fan ombra per tornar a talar-los quan creixin… Diuen que volen desenvolupar el projecte Construint Consensos, amb participació ciutadana, quan els projectes ja els presenten definits i ni tan sols escolten les propostes dels grups municipals.


DESCARREGAR Yakovlev YAK-42 2.0 FS2004 - Rikoooo\ndescàrregues 6 204\nLviv Yak42 grup i Samdim disseny\nYakovlev YAK-42 Versió 2.0 per FS2004, bell model a l’aire lliure que inclou dos repintats UR-42369 Lviv Airlines i Aeroflot Yak-42 CCCP-42336, panell 2D especialment dissenyat per a això add-on, llegiu la documentació. Molt genial per volar, amb aquest realisme.\nContingut de l'envàs: Documentació en anglès i, model visual de Rússia, el panell, FDE, sons, GNS-530 unitat GPS, KLN-90B instrument de navegació\nEl Yakovlev Yak-42 (designació OTAN: "Clobber") és un avió de passatgers de gamma mitjana 100 / 120 seients 3 amb motor. Va ser dissenyat com un reemplaçament per a diversos dolls Aeroflot obsolets com un avió de passatgers de gamma mitjana. També va ser el primer avió de passatgers produït a la Unió Soviètica per ser accionat per motors turbofan d'alta derivació moderns\nAutor: Lviv Yak42 grup i Samdim disseny


Mas: "La llibertat està per sobre dels partits"\nEl candidat a la reelecció obre el debat d'investidura amb un discurs de forta càrrega social en què ha acusat l'Estat de tenir "intolerància" a la realitat catalana. "No volen comprendre, volen destruir", ha lamentat\n5 min. Barcelona 09/11/2015 18:31 Traduccions: Cat Eng\n651x366 Artur Mas, durant el seu discurs en el debat d'investidura / CRISTINA CALDERER Artur Mas, durant el seu discurs en el debat d'investidura / CRISTINA CALDERER\nArtur Mas, candidat a la reelecció a la presidència de la Generalitat, s'ha preguntat en el seu discurs d'investidura "qui vol viure en un estat que persegueix criminalment aquells que posen les urnes?". "Qui es pot sentir protegit per un estat que tracta els demòcrates com si fossin delinqüents?", ha insistit Mas, que ha enviat un missatge clar a la CUP: "La llibertat està per sobre de les ideologies i de les sigles dels partits". "No sobra ningú. Ho repeteixo: no sobra ningú", ha indicat el president en funcions, que s'ha posat cinc objectius: fase de participació en el procés constituent, disseny definitu de les estructures d'estat, tramitació del projecte de llei del procés constituent, tramitació del projecte de llei de transitorietat jurídica i internacionalització del procés.\nEn la part final del seu discurs, Mas ha volgut avisar la CUP que "sense investidura no hi ha Govern definitiu i, conseqüentment, el procés quedaria encallat, almenys durant un temps". "No s'entendria de cap manera que tinguéssim un Parlament plenament operatiu convivint amb un executiu que deriva de l'anterior legislatura", ha apuntat el president en funcions, que ha acusat l'Estat de tenir "intolerància" a la realitat nacional catalana".\n"Em poden dir com es fa un referèndum quan el PP, el PSOE i Ciutadans no volen ni despenjar el telèfon, ni obrir un correu electrònic, ni seure al voltant d'una taula per parlar-ne? Em volen dir com es fa un referèndum així si per posar les urnes el 9-N de l'any passat, en una consulta sense conseqüències jurídiques, alguns de nosaltres estem processats per la via penal amb possibles penes d'inhabilitació i fins i tot de presó?", s'ha preguntat Mas.\n"Aquesta legislatura ha de servir per transitar de l'autonomia a l'estat. Cada dia menys autonomia, cada dia més estat", ha assenyalat el líder de CDC. Les prioritats són: "Fer de Catalunya un país més just, culte i saludable; fer de Catalunya un país amb més feina, i fer de Catalunya un país més transparent i modern".\nMas ha fet un discurs de forta càrrega social que ha inclòs aspectes com la creació de la renda garantida de ciutadania, la protecció del dret a l'habitatge, l'atenció sanitària "en termes d'equitat" als refugiats o bé la creació de l' agència catalana de seguretat social, que és una de les primeres lleis que caldrà impulsar al Parlament. La prioritat en tots aquests àmbits és tirar endavant un pla d'emergència social per donar "resposta immediata" als qui més ho requereixen.\nEn l'àmbit econòmic, el president en funcions s'ha referit a la necessitat de modificar la formació professional per "adaptar-la" al mercat de treball, i ha defensat un cop més el "suport" a la petita i a la mitjana empresa catalana. A banda d'un "reimpuls" de la política industrial, Mas ha fet una crida a mantenir l'estratègia en "recerca i innovació". El líder de CDC ha apostat per la creació d'un banc central català i per la Hisenda pròpia, que hauria de comprendre organismes com el Consell Fiscal de Catalunya i l'Oficina Catalana de Fiscalitat Internacional.\nLa regeneració a través de l'estat propi\nMas ha assenyalat que l'estat propi és la manera de variar la percepció sobre les institucions catalanes. En aquest context ha situat els marcs legals del procés constituent, el llibre blanc de participació i una nova llei electoral. "Cal acabar la feina i tenir llei electoral", ha apuntat. En la categoria d'estructures a crear Mas hi ha situat una agència de serveis d'intel·ligència.\nL'actitud de l'Estat i l'aval rebut\n"En les pseudodemocràcies es fa servir la Fiscalia i la policia", ha apuntat Mas sobre l'actitud de l'Estat envers el procés sobiranista. "Se segueix girant l'esquena al diàleg i a la negociació", ha assenyalat el líder de CDC, que ha retret al president espanyol, Mariano Rajoy, que no s'hagi volgut reunir amb representants catalans per tractar el contingut de la declaració sobiranista aprovada aquest matí.\nEn el moment de començar aquest debat, el líder de CDC no té ni molt menys garantida la investidura. Més aviat al contrari. La CUP es manté ferma en la negativa a permetre-li la reelecció, de manera que Mas només gaudeix de 62 diputats –els de Junts pel Sí– que li donaran suport. Es dóna per fet que en la primera votació, que es farà demà a la tarda i en què el candidat necessita majoria absoluta, Mas no se'n sortirà. Dijous s'hauria de celebrar una segona votació en què en té prou tenint majoria simple, però tampoc està previst que ho aconsegueixi.\n"L'aval democràtic amb què es presenta Junts pel Sí és molt sòlid, molt ferm i molt clar. Aquest aval està reforçat, a més, per haver quedat com a força més votada a totes les comarques de Catalunya i a un 96% dels municipis", ha insistit el president en funcions, que ha constatat que "per primera vegada hi ha una majoria independentista clara" al Parlament.\nLa ruptura i les conseqüències\nEl debat d'investidura ha començat poques hores després que el ple del Parlament hagi donat llum verda a la declaració d'inici del procés pactada entre Junts pel Sí i la CUP. Aquest text, que inclou no fer cas del Tribunal Constitucional (TC) i la tramitació en trenta dies de les lleis clau cap a la independència, rebrà una resposta immediata de les institucions espanyoles que obrirà un xoc de legitimitats sense precedents.\nDel ‘business friendly’ a l’estat independent


diafragmafigueres: de novembre 2012\n- Soc Jordi Puig, fotògraf i editor, tot i venir de fora, fa mes de 20 anys que sóc a l'Empordà, tinc la casa i l'estudi a Lladó.\n- La decisió conscient, crec que va ser l’any 1992, vaig marxar 9 mesos de viatge i a la tornada vaig decidir intentar-ho.\n-M'agrada molt la relació entre la intuïció que et fa disparar la càmera, i la primera vegada que veus la imatge acabada. Deia Weston que la imatge resultant sempre es millor o pitjor, però mai igual al que esperes.\nTot i això, amb el temps dono més importància a les series que a la imatge sola.\n-Com tots els que ens dediquem al mon de la creació, sempre hi han projectes en procés. En el cas dels retrats, espero realitzar la propera sèrie abans de l'abril. Respecte als llibres, ara treballo en un llibre sobre el pintor Pep Colomer i començo un projecte sobre Santiago de Compostela.\n- Acostumo a rellegir imatges sovint, els llibres de fotografia son una eina important per a mi. Aquests dies he gaudit amb Martin Parr, Thomar Ruff, Andreas Gurski.\nUn llibre que m'ha impressionat: Soldado rojo de noticias, de Li Zhensheng.\n- A mi em va be mirar la imatge fora de càmera abans de fer una fotografia.\n-No tinc ni idea i no em preocupa.\n-Per a mi un retrat ha de moure's entre la veracitat i\nl'acceptació de la persona retratada.\nPer a més informació: www.jordipuig.com\nJa tenim a punt la propera xerrada sobre fotografia, amb aquesta tanquem un primer any de diafragmafigueres on us hem presentat 5 propostes diferents de veure i entendre aquest art.\nLa nova proposta ve a càrrec de Jordi Puig, fotògraf comercial i conceptual. Com ve sent habitual, serà a La Cate, el dissabte 1 de desembre a les 19:30.\nUs esperem a tots, no hi falteu.